Korn (strollad) - Wikipedia\nKorn e-pad un abadenn er Live on the Other Side tour e Milwaukee.\nEpic, Immortal, EMI, Virgin\nKorn pe KoЯn hervez o logo gant ur bennlizherenn R en tu-gin, a zo ur strollad neo-metal (pe nu-metal). Savet e 1992 e Baskersfield, e banlev Los Angeles, SUA. Ur strollad stummet gant al leurenn eo Korn, ha leun a abadennoù a reont a-raok bezan gwelet gant Ross Robinson hag a vo o froduktour kentan. Korn a embann ur bladenn gentañ, « Korn » e anv, e 1994. Buan e teu ar bladenn da vezan anavezet ha dont a ra Korn da vezan arouez strolladoù nevez metal gant Marilyn Manson hag an deftones. Gant ur sonerezh (glauque) glas-dour ha pozioù nepell eus an neuroz eman Korn ur strollad (controverse) disputet-kenan. E miz C’hwevrer 2005, Brian « Head » Welch a guita ar strollad evit en em ouestlañ d’ar relijion gristen.\n2 A-raok Korn\n3.2 Life is peachy\n3.3 Follow the leader\n3.6 Take a look in the mirror\n3.7 Greatest hits vol. 1\n3.8 See you on the other side\n4 Videoioù ha DVDoù\n5 Istoriouigoù vihan\nJonathan Houseman « HIV » Davis (kaner, binioù bras),(ganet d'an 18/01/1971)\nReginald Quincy « Fieldy snuts » Arvizu (izgitarour),(ganet d'an 02/11/1969)\nDavid Randall « Wally balljacker » Silveria (taboulinoù, binvioù-skeiñ),(ganet d'an 21/09/1971)\nJames Christian « Munky » Shaffer (gitarour),(ganet ar 06/06/1970)\nBrian Phillip « Head » Welch (gitarour kozh),(ganet an 19/06/1970)\nRob Patterson (gitar)\nHead a zo gitarour kozh Ko?n. Erlerc’hiet e oe e 2005 gant Rob Patterson (gitarour kozh ar strollad Otep). Met hennezh ne son nemet e-pad an abadennoù, pa ra Munky e-unan war-dro ar gitarioù studio. Met ne ya ket Rob e plas Head war al leurenn, met chom a ra kuzhet a-drenv ha maskl ur c’honifl war e dremm.\nA-raok Korn[kemmañ | kemmañ ar vammenn]\nKroget en deus pep tra gant ur strollad anvet LAPD hag a oa bodet ennañ Munky, Fieldy, David ha Richard Morill (ha non pas Richard Morales evel eo faziet re alies) o kanañ. Seniñ a raent war leurennoù bihan tro-dro Los Angeles betek 1989, pa voe graet ur "single" kentan, Love And Peace, Dude (da lavaret eo LAPD, o taveiñ, dre fent, da Los Angeles Police Department) war al label Triplex records. E 1991 e embannjont o fladenn gentañ, Who's laughin' now ?. Met skarzhet e oe ar c’haner, dre ma seblante re « ispisial ». Kontet en deus Munky en deus e nac’has Morill da ganañ dre m’en doa Munky troc’het e vlev, ar pezh en doa torret ar « wave », hervez ar c’haner. Dre-se e ya d’ar strad LAPD. Diviz a reont neuze ar sonerien da gemer Brian « Head » Welch ganto evit krouiñ ar strollad Creep. Head ha Munky en em anavezent abaoe ar skolaj, met nac’het e oa bet gant LAPD kaout un eil gitarour. N’en doa labouret Head evito nemet er studio. Met ar strollad ‘zo bepred hep kaner. Jonathan Davis a zo o kanañ er strollad Sex art. Ne anavezomp nemet ur ganaouenn eus ar strollad-man, “Inside” e anv hag a vez kavet war un dastummadeg a zastumm strolladoù vihan a Baskerfield, cultivation '92. E-pad un abadenn eus ar strollad-man, e-lec’h e oa Munky ha Head o vont kuit pa voe klevet ganto mouezh Davis. « Chomet omp ar fri war ar gloued », hervez Munky. Kinniget e vez neuze da Jonathan d’ober un taol-esae gant ar strollad. Ket gwall entannet, a-du eo memestra Davis. Diviz a ra Creep da c’hoari Alive, ur sonerezh krouet ganto. « ha kroget en deus da ganañ war hor sonerezh » a lavar Munky. « Gouiet hon eus diouzhtu e oa an hini a glaskemp ». Erfin e chenchas anv ar strollad ha Jonathan Davis a voe kemeret e-barzh Korn. Gallout a reomp ouzhpenn en em anavezent Fieldy ha Jonathan, rak o zadoù a c’hoarie er memes strollad. Pa oant bugale, Fieldy a oa drouk a-walc’h gant Jonathan : « laer a rae din ma z/t-shirtoù » a zisklerias divezatoc’h ar c’haner. Gouzout a reomp ivez e oa Fieldy « bourev » Jonathan pa oant er skol asambles.\nKorn [kemmañ | kemmañ ar vammenn]\nUr bloavezh goude LAPD, endalc’het e vez Jonathan Davis er strollad, diviz a reont ar sonerien chench anv ar strollad evit Ko?n ha sinan ar bladenn Korn da epic. Ar bladenn gentan-man, produet gant Ross Robinson (lezanvet ar 6vet den) a ginnig ur metal gant ur son pouner, ar pezh a zo skoazellet gant ur son izgitar 5-kordenn c’hoazh pouneroc’h ha pozioù du hag a zeskriv bugaleaj ar c’haner, evel ar ganaouenn Daddy (an daouzekvet kanaouenn) hag a gomz eus ar poan en deus gouzañvet Jonathan Davis pa n’eo ket bet kredet gant e dud p’en doa lâret dezho e oa bet gwallgaset en un doare reizhel. Lâret e vez eo ar bladenn-man a gasas giz an neo-metal er bloavezhioù 90, da skouer e implij an izgitar 5-kordenn (implijet gant Fieldy), pe c’hoazh ar gitar 7-kordenn (implijet gant Head ha Munky).\nLife is peachy[kemmañ | kemmañ ar vammenn]\nE 1996 eo embannet eil pladenn Korn, produet, ur wech ouzhpenn gant Ross Robinson. Sonioù ar bladenn-se a zo mui-pe-vui ar memes-re ag reoù ar bladenn gentan, met gant pozioù c’hoazh duoc’h : Jonathan a gomz enno eus e vuhez en e destennoù a zeu da vezan muioc’h-muian heugus (gwallgaset en un doare reizhel pa oa bugel, lakaet a-gostez gant e c’hamaradoù-skol, digomprenet gant e zud…). Ur berzh gwir en deus bet ar bladenn-man, pergen blamm d’ar single a.d.i.d.a.s. Kanaouennoù evel « Good god » pe « Kill you » a zo deuet da vezan kanaouennoù mojennek evit faned ar strollad.\nFollow the leader[kemmañ | kemmañ ar vammenn]\nE 1998 e vez embannet o zrede pladenn gant Korn. Produet e voe gant Steve Thompson, Toby Wright hag ar strollad : souezh a reont gant ur sonerezh du ha pounner, pozioù dour-glas ha sonioù hip-hop. Faned a-leizh a voe displijet gant kanaouennoù levezonet gant ar rap evel Children of Korn, All in the family pe c’hoazh Cameltosis. Ar c’hanaouennoù-se a zo o zri duoioù etre Korn hag, er memes urzh, Ice cube, Fred Durst (Limp bizkit) ha Tre (The phracyde). Ar strollad a grog neuze un droiad (hag a zeuio da vezan ur festival bloazhiek) : The family values tour, gant strolladoù o kemer perzh evel Limp bizkit, Orgy, Rammstein…\nIssues[kemmañ | kemmañ ar vammenn]\nAr pevare bladenn-man, produet gant Brendan O'Brien, a voe embannet e 1999. Kavet e vez ennan un emdroadur e sonerezh Korn : ar c’hanaouennoù ‘zo hesonek kennan ha mesket gant endroioù pounner. Ur berzh mat a voe graet gant ar bladenn, met rannet eo ar faned gantan. Diviz a ra neuze ar strollad d’ober un ehan, blamm da skouer da gudennoù yec’hed David Silveria. Profit a ra Fieldy evit enrollan e bladenn solo kentan, Fieldy's dream. E-pad an amzer-se e labour Jonathan war sonerezh ar film Queen of the damned gant Richard Gibbs.\nUntouchables[kemmañ | kemmañ ar vammenn]\nPempvet pladenn ar strollad, produet gant Michael Beinhorn, a zo bet enrollet gant ar memes spered eget hini Issues, met gant un aergelc’h a zo bet labouret gwelloc’h. Embannet e 2002, Ko?n a zistro goude tri vloavezh. Ar bladenn-mañ a ranno c’hoazh muioc’h ar faned, blamm d’ar fed eo kalz hesonekoc’h ar bladenn-man eget ar bladennoù kentañ.\nTake a look in the mirror[kemmañ | kemmañ ar vammenn]\nUn distro war o mennozhioù e seblant ar strollad bezan graet gant ar bladenn-man embannet e 2003, hag a ginnig ur sonerezh feuls-kennan, hep an efedoù implijet war Issues pe war Untouchables. An duo etre ar rapour Nas ha Jonathan war ar ganaouenn Play me a zo marteze kanaouenn wellañ ar bladenn. Unan eus pladenn feulsoc’h ar strollad, met ivez unan eus an nebeutan labouret, ar strollad en deus disklêriet n’en deus ket graet leun a strivoù e-pad an enrolladenn. Memestra, kanaouennoù evel Right now, Break some off pe c’hoazh Y'all want a single a ziskouez mat n’en deus ket Ko?n kollet e nerzh abaoe Issues. Produet eo bet ar bladenn-man gant ar strollad e-unan dre ma ne ouient ket gant piv e c’hellent labourat, met ivez ha dreist-holl peogwir o doa c’hoant bezan o-unan e penn an traoù.\nGreatest hits vol. 1[kemmañ | kemmañ ar vammenn]\nEvit echuiñ gant o c’hevrad 7 pladenn gant epic, Ko?n a embann e zastummadeg kentan e 2004, hag a ouzhpenn enni 2 ganaouenn nevez, Word up et Another brick in the wall er memes spered hag evit ar bladenn diwezhañ, met o mank a nerzh hervez tud’zo. Ar ganaouenn kentan a zo un adkemeradenn eus ar strollad amerikan Cameo, pa vez an eil un adkemeradenn eus ar strollad Pink Floyd. Hennezh a blijo kalz d’ar faned, rak kanet eo 3 lodenn ar ganaouenn gant Ko?n, (an trede lodenn a zo an hini anavezetañ).\nSee you on the other side[kemmañ | kemmañ ar vammenn]\nD’ar 6 a viz Kerzu e vez embannet pladenn diwezhañ Korn : ur wech ouzhpenn e vez souezhet an holl gant ar bladenn-se a ginnig sonioù e spered Untouchables, gant hensonioù hag un aergelc’h labouret-kenañ, See you on the other side a lak memestra da sonjal er sonerezh indezat kentoc’h eget en heavy, hag a oa stil pennañ Untouchables. E-pad an enrolladenn, kuitaat a ra Head ar strollad, blamm en deus kavet hervezan ar feiz e Doue. Adalek an deiz-man, laosk a reas ar strollad a-gostez evit en em rein penn-da-benn d’e gredenn. Div ganaouenn a voe c’hoariet e „a-raok-kentan“ (euh... nan?) e-kerzh an troiad european en hanv 2005 : Twisted transistor, single kentan ar bladenn, hag Hypocrites, ur ganaouenn a gomz eus an Iliz, ar pezh a dalv n’eo ket c’hoazh echu an istor gant Head. Ar ganaouenn Twisted transistor, single kentan, a zo bet anavezet dre e c’hlip, e-lec’h e vez o mignoned x-zibit, lil'jon, David Banner ha snoop dog o zrevezan anezho. Ar ganaouenn Coming undone a zo bet dibabet da vezan eil single ar bladenn.\nVideoioù ha DVDoù[kemmañ | kemmañ ar vammenn]\nWho then now? : Video ofisiel kentan Ko?n, kavet e vez enni atersadennoù, filmadennoù risklerez ha 4 klip.\nDeuce : Un DVD, holl klipoù Ko?n betek ar bladenn Issues ennan, ha sekansoù diwar-benn buhez ar strollad er studio, e zroiad… ouzhpenn da se e vez kavet en DVD-man « Who then now? », hag a oa dijà bet embannet e VHS.\nKo?n live at hammerstein, N.Y.C. : Kentan DVD live ar strollad. Enrollet eo bet an DVD e-pad abadenn-lans ar pempvet bladenn, Untouchables. Tremenet e voe an abadenn er memes amzer e salioù sinema er bed a-bezh, ar pezh a zo ur pezh teknologel nevez-flamm !\nIstoriouigoù vihan[kemmañ | kemmañ ar vammenn]\nAnv ar strollad a voe kavet gant Jonathan Davis. Gantan e vez displeget orin an anv-man en DVD Deuce. Da mare krouadur ar strollad, kontet e oa un istor iskiz hag un tamm dislonkus : e-pad ur fest, bez e oa daou zen heñvelreviad oc’h en em pokañ. A-greiz-holl, unan eus an daou a grogas da lipat revr an hini all. Kemeret gant un droug-bouzelloù, hennezh a gac’has e-barzh genoù e vignon. Ar paour-kaezh, o klask en em dizober, en defe adkavet ur greunenn maiz (corn e saozneg) en e gennoù. Heuget gant an trouzioù-trepasoù-man, kinnig a reas Jonathan anv Ko?n (corn skrivet evel e skrivfe ur bugel). Asantet e voe gant ar re all. Menoz an ? a zo deuet pa oa Jonathan o skrivan ul logo : skriv a reas an R gant an dorn kleiz, ha skrivet e voe an R en tu fall hep ober espres-kaer.\nHead a vez lezanvet e-giz-se blamm da ment e benn, hag a zo bras kennan hervez ar sonerien all.\nJonathan Davis a zo lezanvet « HIV » abaoe ar skolaj, e-lec’h ne oa ket karet e look new-wave. E moanded hag e neuz un tamm lallig (a-wechoù e lake eye-liner) en deus roet dezhan al lezanv-man rak an holl a grede en doa ar SIDA. Tatouet en deus al lizherennoù H-I-V war e vrec’h kleiz.\nAbaoe eo aet kuit Head, Munky a gav gwelloc’h ne vefe ket ar gitarour nevez war al leurenn e plas Head. E-pad an abadenn, ar ganaouennoù o deus ezhomm a div gitar an aliesan, neuze e c’hoari Rob Patterson a-drenv an amplaerioù. Ret eo gouzout eo aet Patterson un tamm en a-raok war al leurenn e-pad an droiadoù diwezhan, met n’eo ket e plas Head, ha dougen a ra maskl ur c’honifl ( !).\nMunky a zo lezanvet e mod-se blamm da bizied e zreid hag en em zistok en un doare direizh, evel ur marmouz (monkey pe munky e saozneg)\n(fr) lec’hienn fan e galleg\npozioù kanaouennoù Ko?n\nlec’hienn « merchandising » war Ko?n (t-shirts, sweats, deiziaterioù, hag all...)\nJonathan Davis • James "Munky" Shaffer • Reginald "Fieldy" Arvizu • David Silveria\nSkoazellerien ha Backing Band : Clint Lowery • Zac Baird • Kalen Chase • Michael Jochum • Terry Bozzio (nepell er strollad) • Rob Patterson (nepell er strollad) • Joey Jordison\nIzili kozh : Brian "Head" Welch\nPladennoù hag Ep-où\nNeidermeyer's Mind • Korn • Life Is Peachy • Follow the Leader • Issues • Untouchables • Take a Look in the Mirror • Greatest Hits, Volume 1 • See You on the Other Side • Live and Rare • MTV Unplugged: Korn • (eizhvet pladenn, dizanv)\nBlind • Shoots and Ladders • Clown • Need To • No Place To Hide • A.D.I.D.A.S. • Good God • All in the Family • Got the Life • Freak on a Leash • Children of the Korn • B.B.K. • Falling Away from Me • Make Me Bad • Somebody Someone • Here to Stay • Thoughtless • Alone I Break • Did My Time • Right Now • Y'All Want a Single • Everything I've Known • Word Up! • Another Brick in the Wall • Twisted Transistor • Coming Undone • Politics • Freak on a Leash feat. Amy Lee\nWho Then Now? • Family Values Tour '98 DVD • Deuce • Korn Live • Live on the Other Side • Family Values Tour 2006 DVD\nFamily Values Tour • Korn's Groovy Pirate Ghost Mystery • Korn (awards hag anvidigezhioù)\nRummadoù: Korn • pladennoù Korn • kanaouennoù Korn\nAdtapet diwar « https://br.wikipedia.org/w/index.php?title=Korn_(strollad)&oldid=1707557 »\nStrolladoù sonerezh Nu metal\nKemmoù diwezhañ degaset d'ar bajenn-mañ d'an 27 Mez 2016, da 11:29.


Ur goulenn bennak da Joël Herrou ha Violaine Mayor, diazezourien ar gevredigezh Hent Telenn Breizh\nViolaine, Joël, piv oc’h ha petra a rit ?\nIzili diazezer ar gevredigezh Hent Telenn Breizh omp. Savet hon eus ar gevredigezh pemp bloaz warn-ugent zo, lidet e vo ar 25 bloaz e 2020, n’eo ket divizet c’hoazh an deiziad met bez a vo ur gouel bennak sur !\nMe eo Joël Herrou, kelenner on bet el liseoù, pa ‘m eus kejet gant Violaine em eus gouiet he doa ezhomm eus un delenn a-feson hag em boa graet unan dija met ne oa ket diwar-benn ar patrom reizh ha Violaine a oa ganti ur patrom reizh setu e oa bet krog gant Hent Telenn.\nPelec’h ez poa bet ar patrom-se Violaine ?\nAr patrom-mañ a oa tresadenn telenn Queen Mary eus ar 15vet kantved hag a zo bremañ e mirdi Edimgbourg. Gant Robert Bruce Armstrong e oa bet treset en 19vet kantved ha diouzh ar pezh a ouzomp ne oa ket bet savet un delenn evel-se na sonet gant an teknikoù istorel abaoe 300 vloaz zo.\nPenaos ez peus bet anavezet an delenn gozh ha perak ez peus bet c’hoant seniñ telenn mod kozh peogwir n’eo ket ken boutiñ ha se ar c’hoant-se ?\nMe zo a orin eus ar Cévennes, d’an oad a 15 vloaz em eus lennet diwar-benn ar Gelted, sevenadur ar Gelted hag evidon eo bet kreñv-tre dizoleiñ ma gwrizioù peogwir n’on ket a orin eus Breizh nag eus Iwerzhon met memestra ma hendadoù a oa Kelted peogwir e oant er Cévennes gwechall gozh ivez. Setu em boa lennet e oa an delenn e kreiz an holl vojennoù kelt, ur seurt arouez eus an heson, an traoù uhelañ ha bravañ er sevenadur kelt. Evel se eo deuet din ar c’hoant da seniñ an delenn gozh met er skolioù sonerezh e oa desket an delenn modern nemetken. Erruet on e Breizh da 16 vloaz hag en em gavet gant Joël en doa graet un delenn gant kerdin arem evel reoù an delenn gozh, padal emañ an delenn modern gant kerdin nilon, setu hon eus savet asambles kopi eus un delenn Queen Mary.\nNe oas ket brezhonegerez a-vihan neuze ?\nNann, desket em eus tammig ha tammig gant Joël.\nHa te Joël, brezhoneger a-vihan out ?\nN’on ket, klevet em boa gant ma zud met difennet deomp kaozeal. N’eo nemet diwezhatoc’h em eus desket memes koulz ha Violaine gant un nebeut kentelioù, stajoù.\nPelec’h ez peus desket seniñ telenn neuze Violaine ?\nDesket em eus an delenn modern er skolioù sonerezh met war un dro e oan dedennet gant ar mod kozh da seniñ deskrivet e dornskridoù evel hini Bunting, seniñ gant an ivinoù hag ar bizied war-eeun, eus an tu kleiz ha traoù evel-se. A drugarez da telenn Joël em eus gellet seniñ war un delenn istorel, o cheñch tout an teknikoù em boa desket evit seniñ er stumm istorel.\nTaolomp ur sell war Hent Telenn bremañ, savet eo bet ganeoc’h, neuze perak ha gant peseurt pal ? Peseurt disoc’h ho peus war-lerc’h 25 bloaz labour ?\nAr wech kentañ em boa klevet un delenn evel-se e oa gant Stivell, komprenet em eus dirak ar son-se e oa ur son all c'hoazh da zizoleiñ, ha war-lerc'h ar son-se e kleven em eñvor e oa un « hent » diorradur (un « hent » e stêr japaneg evel ar judo, an aïkido..) a-bouez evit Breizh met ne veze ket anavezet tamm ebet. Setu perak em boa krouet un delenn war skeudenn telenn Stivell met ne sone ket c'hoazh evel an hini a gleven em eñvor ha c'hoant am boa da glevout ar son-mañ en-dro.\nViolaine : an delenn gentañ a oa mat dija met santet e veze muioc’h c’hoazh da zizoleiñ, ne oa ket peurechuet.\nNeuze ur wech kejet gant Violaine hon eus krouet Hent Telenn Breizh hep gouzout deomp petra e oa an hent, sur e oa un hent bennak met dre belec’h mont ne ouiemp ket ha setu perak an anv « Hent Telenn Breizh ».\nKrouet ho peus ar gevredigezh a-raok bezañ savet an delenn gentañ pe war-lerc’h neuze ?\nMemes bloavezh omp deuet a-benn da sevel an delenn Queen Mary kentañ hag hon eus krouet ar gevredigezh, just a-walc’h evit kas al labour da benn gant ur skipailh hag a oa bet krouet er gevredigezh. Bremañ ez eus un 30 a izili bennak, deuet da vezañ telennourien. A-hed ar bloavezhioù, Joël en deus savet telennoù ha me treuskaset ar seniñ dre stajoù, kentelioù. Embannet hon eus pladennoù hag ul levr diwar-benn istor an delenn gozh. Pal ar gevredigezh da gentañ-penn a oa kompren penaos ha perak ha bremañ, zoken ma vez desket bemdez c’hoazh, treuskas hon skiant-prenet da-geñver ar benveg-mañ, he rummad tonioù hag he teknikoù seniñ evit chom hep koll, reiñ buhez en-dro d’ar glad adkavet ganeomp.\nUr gerig diwar ar benveg a zo dirazon bremañ ?\nSon an delenn gozh a zo ur son dispar, perzhioù ispisial gantañ : don ha sklintin, pinvidik e kensonioù (sonioù harmonik), gant un dason hir. Ar son-se a vez da gentañ-penn a drugarez d’an teknikoù sevel ar benveg. Ne veze ket graet evel-se evit an delenn a hiziv, da lâret eo plankennoù peget an eil ouzh eben met kleuzet ar c’hef dason en un tamm koad haleg en e bezh.\nGraet eo ar c’herdin en arem hag e c’hellont bezañ en aour. Stumm ar benveg a zo unan peurechuet evel hini ar violoñs bremañ lakaomp, savet war proporsionoù resis-tre\nAn delenn zo ur benveg kozh-noë, kavet e veze en Ejipt kozh, unan zo kizelet e bro Palestin, eus ar 4vet milvet a-raok J.K. eo, hag er sevenadur kelt e vez kavet anezhi e mojennoù Iwerzhonat eus oadvezh an houarn (betek 500 goude J.K.). E-kreiz ar sevenadur e oa, benveg an doueed e oa, ar boudiged hag en istor e veze sonet gant ar roueoù, an intronezed, an dimezelled, ar varc’heien, an drouized hag ar varzhed. Ur benveg douget gant tud a vicher, un teknik uhel a oa ganto koulz evit sevel ar binvioù hag evit seniñ ganto. E leoù Breizh er grennamzer e vez kavet an delenn ivez : ar roue Orfeo, Tristan hag Izold. An delenn a oa ur benveg gwarezet gant ar gevredigezh kelt abalamour d'he barregezh da hesoniañ he endro. Ne oa ket ur sonerezh evit « ober brav » met evit gwellaat an aergelc’h, tonioù a oa evit holl degouezhioù ar vuhez, evit unvaniñ an dud.\nTonioù telenn gozh ho peus adkavet ?\nYa ! Chomet ez eus dornskridoù, ul lodenn vras zo bet distrujet gant an alouberien met chom a ra, evel da skouer hini Ap Huw eus Bro Gembre eus ar 16vet kantved. Ennañ vez kavet tonioù kozh eus Breizh-Veur gwechall. Labouret em eus war dorn-skrid Ap Huw skrivet gant seurt ieroglifoù evit deskrivañ ar biziatañ hag e-pad 200 vloaz den ebet na ouie penaos seniñ an dorn-skrid-mañ peogwir e oa skrivet evit bezañ sonet war telennoù kozh hag ar mod da seniñ a ya gante, a oa bet ankounac'het.\nA-drugarez d'an holl o deus labouret war an danvez-mañ abaoe ar bloavezhioù 1970 on deuet a-benn da lenn ar sonerezh a oa war an dorn-skrid ha da seniñ. Neuze em eus enrollet ur bladenn diwar dorn-skrid Ap Huw. Liammet eo ouzh ar yezh, ar sonerezh meur-mañ ne veze ket skrivet an talm hag evit kaout al lusk e ranker kanañ ha lusk ar yezh an hini eo hag a sikour da gompren lusk ar sonerezh evit reiñ buhez dezhañ en-dro.\nPetra a c’hellomp souhetiñ da Hent Telenn Breizh ha deoc’h evit an dazont ?\nHetiñ a rafemp da Vreizh a-bezh adkavout he zelenn, hag e vefe un delenn hag un telenner e pep ti evel ma oa gwechall. Ur barzhoniezh kozh a lâr d'an delenn : « Pep tiegezh a zo toniet diouzh da skouer ». Kavout a ran brav-tre, an delenn a sinifi an heson en ti.


Ur vag hag ur skiper, arouez un emglev | Site de Rennes, Ville et Métropole\nAccueil › Actualités › Institutions & citoyenneté › Coopération › Ur vag hag ur skiper, arouez un emglev\nAr reder Gilles Lamiré a zalc’h barrenn bag nevez Meurgêr Roazhon ha Sant-Malou tolpad-kêrioù. Kinniget en deus e drimaran d’an dilennidi e kêr ar gourserien hag a-benn nebeut e loc’ho eus ar porzh evit kemer perzh er redadeg «Hent ar Briñsed».\nLe Multi 50 de Gilles Lamiré dans le port de Saint-Malo. Photo Didier Gouray.\nEmañ an heol o parañ war gwern ar Maxi 50. Skrivet eo c’hoazh warni « Prince de Bretagne », perc’henn kozh ar vag, met adlivet e vo a-benn nebeut, evel m’eo bet adlivet ar c’houc’hoù. Glaz emrodez ha glaz a zo bet choazet, evel livioù Meurgêr Roazhon ha Sant-Malou tolpad-kêrioù. Rak sponsorien nevez an trimaran eo ar strollegezhioù-se.\n« Ar vag-se a ziskouez ar youl a lakomp evit labourat asambles, eme Henri-Jean Lebeau, prezidant Sant-Malou tolpad-kêrioù. Hag evidomp eo un taol-kaer lakaat Roazhoniz war ur vag ! »\nBernard Poirier, eilprezidant Meurgêr Roazhon, a gendalc’h en ur vousc’hoarzhin : « Kroget hon eus da labourat asambles war an heñchoù, an tren… Hag alies a-walc’h e vez diaes deomp lakaat an dud da gompren petra a reomp. Diskouez a ra mat ar raktres-se petra hon eus c’hoant d’ober asambles. Emañ an dazont er c’henober ledan ».\n50 000 euro a roio pep strollegezh bep bloaz, e-pad daou vloaz, d'an ekipaj. Ha pa vez goulennet ouzh Gilles Lamiré, a orin eus Kankaven, petra cheñch bezañ sponsorizet gant strollegezhioù e respont : « Laouen on o reiñ da welet va bro. Fier ruz on eus Breizh. Gouzout a ran pegen pouezus eo diorren ekonomikel ar rannvro ha ma c’hellfen kendaoliñ ennañ e vefen eürus ».\nLes élus de Rennes Métropole et Saint-Malo Agglomération ont inauguré le bateau aux couleurs de leur coopération. Photo Didier Gouray.\nTeir redadeg e 2013 ha 2014\nAr vag, 15 m a hirder ha 15 m a ledander a zo enskrivet e rumm ar Multi 50. Ha n'eo ket forzh peseurt bag : ganti ha gant Lionel Lemonchois eo bet gounezet Hent ar Rom e 2010. Un ugent bennak a vigi evel-se a zo er bed ha gallout a reont kemer perzh er redadegoù anavezetañ evel an Transat Jacques-Vabre. « Nerzhus-kenañ eo an trimaran-se. Mont a ra betek 32 skoulm (50 km/h) », a zispleg ar reder d'an dilennidi.\nSevel a ra just a-walc'h Bernard Poirier un nebeud goulennoù ouzh Gilles Lamiré. « Ha ma tro ar vag war he genoù, mont a ra d'ar strad ? » « Ket, n'hall ket mont d'ar strad. Chom a ra c'hoazh aer er c’houc’hoù. Met gallout a ra troc’holiañ. Ur wech eo c’hoarvezet din pa oan en ur gelc'hwidenn. Kavet on bet gant ur c'hargo. Un nebeud devezhioù war-lerc’h on bet o kerc'hat anezhi. Ne gomprene ket an dud perak em boa c'hoant da adkavout va bag met evidon e oa pouezus-kenañ, mod-all em bije kollet holl al labour em boa graet. »\nEvit kregiñ war ar vag-se, ne vo ket e-unan. Tri martolod all a vo gantañ evit Hent ar Briñsed, hag a loc'h eus Valencia (Spagn) d’an 9 a viz even. Ar redadeg a dremeno dre Lisboa, Dulenn, Plymouth ha Rosko. « Pediñ a ran an holl ac'hanoc'h e Rosko d'an 30 a viz Even ! », eme Gilles Lamiré.\nPennañ a raio war-lerc'h da Vrazil evit an Transat Jacques-Vabre (disparti eus an Havr-Nevez d'an 30 a viz here), a-raok kemer perzh e Hent ar Rom (disparti eus Sant-Maloù e miz Here 2014).\nDa c'hortoz ar redadeg kentañ e chomo Gilles Lamiré e Sant-Maloù. Tu zo da welet e vag e kae Duguay-Trouin hag en donvor da gêr ar gorserien.\nUn bateau et un homme, symboles d'une coopération\nTu zo deoc'h da heuliañ Gilles Lamiré war Facebook


Sekstant - Wikipedia\nUn ardivink muzuliañ an ankloù eo ar sekstant pe c'hwedant pe c'hwec'hvedenn-gelc'h. Implijet e vez evit jediñ lec'hiadurioù ar bigi hag an aerlistri (nebeutoc'h bremañ). Ijinet eo bet war-dro ar bloavezh 1730 gant daou zen, unan Saoz, John Hadley hag unan Stadunanat, Thomas Godfrey, pephini hep bezañ anaoudek warni. Isaac Newton en doa deskrivet ar patrom en e notennoù adkavet da-c'houde.\nDa gentañ holl e vez implijet evit jediñ en un taol an ankl etre saviadurioù daou astr (steredenn pe blanedenn) ken eo dezastumet lec'hiadur ar vag m'eo an oberataer warni. Pa merdeer war-dro an aodoù e c'hell bezañ implijet evit pennañ d'an hent diwar bukañ ar merkoù. Posubl eo lakaat an ardivink pe a-serc'h pe a-blaen. Ne c'hell ket bezañ strafuilhet mui ar muzulioù gant fiñvadurioù ar vag evel e c'hoarveze en ur implij un astralab.\nAn anv a zeu eus aozadur ar barennoù ha ne c'hellont ober un ankl digoroc'h eget ur c'hwec'hvedenn eus ur c'helc'h (sex = c'hwec'h e latin), met an daou melezour bihan a laka an ankl jedet da vezañ daoubleget (120 derez gwarenn). Daou ardivink a oe tadoù ar sekstant, ar c'hard-kelc'h hag an oktant o doa digorded 90° ha 45°, daoubleget o varregezhioù evel hini ar sekkstant.\nImplijet e vez koulz evit ar verdeerezh hag evit an aernijerezh. Bezañs an ardivink-se a chom ret e bourz a listri kenwerzh. Koulskoude dilezet e vez muioc'h mui pa gresk implij an douarlec'hiadur dre loarell\nMaurice Daumas, Les instruments scientifiques aux XVIIe et XVIIIe siècles, P.U.F., Pariz, 1953.\n↑ TermOfis, Ofis publik ar brezhoneg\n↑ Geriadur galleg-brezhoneg M. Menard.\n↑ L. Andouard, Brezhoneg ar mor\nAdtapet diwar « https://br.wikipedia.org/w/index.php?title=Sekstant&oldid=1987560 »\nKemmoù diwezhañ degaset d'ar bajenn-mañ d'an 22 Ebr 2022, da 15:45.


An Itron Charlotte Guest\nCharlotte Bertie, anavezetoc'h evel Charlotte Guest, ganet d'an 19 a viz Mae 1812 en Uffington, Lincolnshire, e Bro-Saoz, ha marvet d'ar 15 a viz Genver 1895, a zo brudet evel ar vaouez a droas ar Mabinogi eus ar c'hembraeg d'ar saozneg en XIXvet kantved.\n2 He labour lennegel\n2.1 The Mabinogion\nGanet e oa en Uffington House, en Uffington, ha merc'h e oa da Albemarle Bertie, navet Kont Lindsey, ha d'e eil pried, Charlotte Susanna Elizabeth Layard. Mervel a eure he zad pa oa 6 vloaz, hag addimeziñ a reas he mamm da Peter Pegus, ur beleg a zisplije kenañ da Charlotte.\nBarrek e oa war ar studi, hag hec'h-unan e teskas arabeg, hebreeg, ha perseg. Benjamin Disraeli, a oa da vezañ Kentañ Ministr diwezhatoc'h, a reas un tamm lez dezhi pa oa krennardez.\nE 1835, ha hi en he 23 bloaz, e timezas da Sir Josiah John Guest (1785 - 1852), a oa unan eus mistri labouradegoù houarn e kreisteiz Kembre, ha perc'henn labouradegoù houarn Dowlais (Dowlais Iron Company). Eured a voe abalamour da zimeziñ an arc'hant kozh d'an arc'hant nevez, ha n'eo ket abalamour da soñjoù romantel diouzh ar c'hiz e lennegezh ar mare. 23 bloaz e oa hi, 51 e oa eñ. Mont a rejont da chom da Dowlais, e Merthyr Tudful, goude ma voe bet dilennet he fried da gannad evit pastell-vro Merthyr Tudful e 1832. Evurus e voent ha 10 bugel o doe. Troet e oa Charlotte gant gwelvaoù romantel Kembre, ha gant lennegezh he bro nevez. Deskiñ kembraeg a reas mat a-walc'h da lenn ha da gomz ouzh he bugale, pezh na veze ket graet en he metoù tamm ebet en amzer-se. Perzh a gemeras en obererezh he fried, ken evit ar gumuniezh, ken evit e aferioù ivez, pa droas e galleg meur a skrid teknikel. Anvet e voe John Guest da varonet e 1838.\nPa grogas yec'hed he fried da vont war fallaat e voe ret da Charlotte tremen muioc'h a amzer war-dro an embregerezh, ha ne reas nemet se ken goude e varv e 1852.\nE 1855 e lezas ar garg a rener gant G. T. Clark pan eas da zimeziñ da Charles Schreiber, ul lenneg hag a oa kannad evit Cheltenham ha divwezhatoc'h evit Poole e Bro-Saoz.\nKuitaat a rejont Kembre hag e-pad meur a vloaz ne rejont nemet beajiñ dre Europa ha dastum priajoù-poazh a voe roet d'ar mirdi Victoria and Albert Museum goude. Hi a zastume ivez kartennoù-c'hoari, plenk-echedoù, a voe roet d'ar British Museum.\nHe mab henañ Ivor Bertie Guest, a zimezas da Lady Cornelia Spencer-Churchill, merc'h henañ seizhvet Dug Marlborough, da lavarout eo e oa moereb da Winston Churchill.\nHe labour lennegel[kemmañ | kemmañ ar vammenn]\nThe Mabinogion[kemmañ | kemmañ ar vammenn]\nE 1838 e stagas da dreiñ e saozneg danevelloù ar Mabinogion. Harp a gavas gant John Jones (Tegid) ha Thomas Price (Carnhuanawc) ha labourat a eure war ur skouerenn eus dornskrid Llyfr Coch Hergest. Reiñ a reas an anv The Mabinogion d'an dastumad, a oa ennañ unnek danevell, ha chomet eo abaoe; hervez an arbennigourien e tlefe bezañ ar Mabinogi.\nSed a gaver el levr:\nar Pevar Skourr, pe Pevar Skourr ar Mabinogi, peder danevell a vije koshoc'h eget ar re all,\nY Tair Rhamant, tri romant, pe teir danevell kentoc'h, a zo tost-kar da oberenn Chrétien de Troyes,\nar "chwedlau brodorol", an danevelloù "breurel" (kar dre an danvez anezho)\nBreuddwyd Macsen Wledig (Hunvre Macsen), diwar-benn an impalaer roman Magnus Maximus\nCulhwch ac Olwen ( Kulhwch hag Olwen )\nBreuddwyd Rhonabwy ( Hunvre Rhonabwy )\nHanes Taliesin ( Istor Taliesin), zo un oberenn skrivet kalz diwezhatoc'h, ha n'emañ ket el Levrioù Gwenn na Ruz, ha ne vez ket embannet en troidigezhioù a zo bet graet abaoe.\nEmbannet e voe an troidigezhioù e teir levrenn, a ginnige ar skrid krenngembraek ivez e 1846. Un embannadur all a voe e 1877, gant skeudennoù, ha hep kembraeg.\nGallout a reer soñjal eo harpañ Tegid ha Charnhuanawc en o labour treiñ a reas kentoc'h eget ober an troidigezhioù hec'h-unan. Daoust da se e chom skrid Charlotte Guest un oberenn glasel saoznek, ur skouer eus lennegezh ar Romantelezh.\nThe Mabinogion (3 levrenn, 1844; eil embannadur en ul levrenn, 1877; meur a embannadur all abaoe)\nFans and Leaves (1888-90)\nPlaying Cards of various Countries and Ages (1892-95)\nLady Charlotte Schreiber's Journal (2 gyfrol. 1911). Embannet gant he mab.\nLady Charlotte Guest, Extracts from her Journal (2 levrenn, 1950, 1952). Embannadur aozet gant Iarll Bessborough)\n↑ James, B. Ll. (2004) "Clark, George Thomas (1809–1898)", Oxford Dictionary of National Biography, Oxford University Press, accessed 21 Aug 2007 (subscription required)\nAdtapet diwar « https://br.wikipedia.org/w/index.php?title=Charlotte_Guest&oldid=1988864 »\nKemmoù diwezhañ degaset d'ar bajenn-mañ d'an 26 Ebr 2022, da 20:28.


Pajenn:Marigo - Buez ar Saent.djvu/59 - Wikimammenn\nPajenn:Marigo - Buez ar Saent.djvu/59\ne c’houlenne ma vize permetet dezâ disput ous an heretiquet, en ur Gonferanç public e presanç e Vajeste. Ar re-mâ oc’h aznaout e squiant hac e Zoctrin, ne gredzont quet en em exposi, gant aoun na droze an disput d’o-mez ha d’o c’honfusion ; caout a resont un digare evit alya ar prinç d’e gaç en dro d’e guær a Boitie.\nTrede Reflexion. Doue a reas da Sant Hiler ar c’hraç da zistrei dious e exil, victorius ha treac’h d’an heretiquet pere o devoa e bersecutet. Recevet e voe gant cals a enor ha gant triomphl en oll Quæriou dre bere e tremenas. Doue a ree enori ar Sant-mâ hac en n’en\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/59&oldid=134710 »


Diwan - Ar soubidigezh er c’hentañ derez\nDegemer > Dibab ar soubidigezh > Petra eo ar soubidigezh ? > er skol kentañ derez\nAr soubidigezh er c’hentañ derez\nDiv yezh, daou deñzor\nKregiñ a ra ar skol kentañ derez gant klas ar re vihan er skol vamm ha betek ar c’hlas 5 (CM2). Kerkent hag ar skol-vamm ez a ar skolaerien nemet e brezhoneg ganto, pep hini o vont diouzh e lusk etrezek an divyezhegezh. Er c’hentañ derez, ez eo boemus deskiñ lenn ha skrivañ kenkoulz e brezhoneg hag er yezhoù all.\nKarg ar skoazeller·ez v·mamm\nEmañ ar skoazeller·ez v·mamm e-barzh ar skipailh pedagogiezh : « Evit ar re vihan, pouezus eo klevout komz brezhoneg e kement degouezh ha dreist-holl e re na sell ket ouzh ar c’helenn (privezioù, porzh, mantell, boubou, glac’haroù…. Kaout meur a vrezhoneger a c’hello ar re vihan goulenn sikour diganto a zo pouezus. Lakaet e vint da dud a fiziañs gant ar vugale, a lavar Phil Le Lay, kenurzhier pedagogel ar c'hentañ derez. Ouzphenn se, dre ma n’int ket karget da briziañ al labour emaint aze evit frealziñ kentoc’h, ar pezh a gont evel just. »\n« Ne noazomp ket ouzh ar galleg peogwir eo ar vugale lorc’h enno mestroniañ, n’eo ket un deñzor pe daou ma‘ z eo an div yezh, a lavar Kristina Jégou, kelennerez e Diwan eus 1978 da 2019. Ar soubidigezh a laka kempouez etre ar galleg hag ar brezhoneg, lakaet int er memes live. Gouzout a rit, ne zesker ket lenn e brezhoneg ha da heul e galleg. Deskiñ a reer lenn ur wech nemetken hag e fin ar CP, klas ma kelennan, e oar an holl vugale lenn an div yezh en hevelep doare. Soñjal a reomp eo gwelloc’h kregiñ gant ar brezhoneg pa n’eo ket ur yezh ken komzet hag ar galleg er vuhez. »\n> Da lenn atersadenn glok Kristina Jegou en Télégramme\nHeuliet vez programmoù ofisiel an Deskadurezh Stad er skolioù Diwan. Ur wech desket gant ar vugale ur meizad pe un teknik nevez dre ar brezhoneg, n’o deus ket ezhomm adober an hevelep labour e galleg. Implij a reont ar barregezhioù nevez-mañ betek bezañ ken barrek e galleg hag e brezhoneg.\nMa n’eo ket heñvel al lusk araokadur hag en ur c’hlas unyezhek e tiskouez ar priziadennoù aozet gant an Deskadurezh Stad e tap skolidi Diwan disoc’hoù reizh e-keñver ar pezh a vez gortozet ganto e fin ar CM2.\nSpletoù an divyezhegezh abred\nE miz Meurzh 2018, da geñver ar c’hendalc’h aozet e Kemper gant Kelenn evit 40 vloaz ar rouedad he doa ar bsikoyezhoniourez Ranka Bujeljac-Babić kinniget spletoù an divyezhegezh abred. Skrivet he deus al levr « Ar bugel divyezhek – Eus ar bugaleaj bihan d’ar skol » (Odile Jacob, 2017)\n« Kerkent ha bet ganet e oar ar babig disheñvelaat ar yezhoù ! Diouzhtu e krog ar babig da zeskiñ pa vez e darempred gant ar gomzerien, tra ma ‘z eo gant an deskiñ e vez desket ar yezhadur, ar c’heriaoueg ha kement zo. Aze eo gwikefreoù all a zo lakaet da dalvezout.\n« Spletoù anaoudel a zo gant an divyezhegezh. Kizidikoc’h eo ar vugale. Lemmoc’h eo ho spered hag ar pezhioù-mañ a zeu abretoc’h eget ar re unyezhek. Ne dalv ket eo speredegoc’h ar vugale divyezhek met ar fed da dremen eus ur yezh d’eben a ra d’an empenn bezañ lemmoc’h. Techet eo ar vugale divyezhek da vont war-zu ar yezhoù all ha barrekoc’h e vint evit deskiñ un drede yezh. Mestroniañ div yezh zo mat evit digeriñ e spered d’ar yezhoù all.\n« Un dra digomprenus zo : broudet e vez an divyezhegezh gant ar saozneg, an alemaneg, ar spagnoleg... ha war un dro e vez didalvoudekaet ar yezhoù lakaet da yezhoù minorelezet : ar wolof, an tamoul, an arabeg, ar portugaleg, ar brezhoneg… Hollvedel eo va soñj : kement yezh kollet a zo ur c’holl evit Mab-Den. »\nGerioù-alc'hwez stag : soubidigezh kentañ derez skol vamm divyezhegezh


Arallrevelezh : diforc'h etre ar stummoù - Wikipedia\nArallrevelezh : diforc'h etre ar stummoù\nStumm eus an 5 Ebr 2006 da 17:59\n1 okted lamet , 16 vloaz zo\nStumm eus an 5 Ebr 2006 da 17:57 (kemmañ)\nStumm eus an 5 Ebr 2006 da 17:59 (kemmañ) (dizober)\nUn [[Stad-den revel|identelezh (pe ''stad-den'') revel]] eo an '''arallrevelezh''' o tennañ d'un den hag a en em sant dedennet ez-reizhel ha/pe ez-karantezel gant tud eus ar [[rev]] disheñvel diouzh e/hec'h hini. Un doare [[unrevelezh]] an hini o neuze.\nKrouet e oa bet an [[nevezc'her]] ''heterosexuel'' nebeut war-lerc'h ma oa bet krouet an termen ''[[Heñvelreizhouriezh (termenadurezh))|homosexuell]]'' ha diwar arn hevelep patrom oc'h implijout ar [[rakger]] [[latin]] ''hetero-'' ("arall"). Implijet e oa bet an tremen ''heterosexuel'' evit ar wezh kentañ dre skrid e [].\nEn un doare ledan ez eo hennezh [[Stad-den revel|identelezh revel]] an darn vrasañ eus an dud dre ar bed, dres evel ma c'hoarvez gant al loened. Mar seller pishoc'h avat, o tiskontañ an holl dud hag a lârfe int arallrevel met o devez [[tuadur reizhel|pratikoù reizhel]] gant tud eus arn hevelep rev ur wezh dre vare e tiskenn kalz an niver a dud hag a vefe arallrevel da vat.\nAdtapet diwar « https://br.wikipedia.org/wiki/Dibar:MobileDiff/44992 »


Buhez ar Sent/1894/Gregor, Pab ha Doktor - Wikimammenn\nBuhez ar Sent/1894/Gregor, Pab ha Doktor\n◄ Paol, Eskop Gregor, Pab ha Doktor Mathild ►\nGregor a ioa mab da eur senatour romen, hag he-unan e oue lakeat e renk ar senatourien petra bennag ma’z oa c’hoaz iaouank flamm, hag hanvet goudeze da brefet e Rom. Mes aoun en doa ato d’en em goll er bed, ha setu, goude maro he dad, e roaz ann dilez euz he garg evit ober eur gouent euz he balez ha kemeret sae ar venac’h euz a Urs sant Beneat. Heb kounta ar gouent-ze, e savaz c’hoaz c’houec’h kouent all er Sisiil el leac’h m’en doa kalz leve, hag ann nemorant euz he zanvez a ingalaz etre ar beorien. Ann holl a ioa souezet o velet eunn dijentil ker pinvidik, a veze kent ar seiz hag ar perlez o lugerni enn dro d’ezhan, guisket brema evel eur paour hag o servicha he-unan ar re baour.\nPa oue ehanet ar vosenn, ar Zant a ieaz da guzat var ar meaz evit miret na vije lakeat da bap. Mes kavet e oue, digaset da Rom enn dro, ha sakret erfin d’ann trede a viz guengolo. Eur vech ma oue azezet var gador sant Per, he humilite a reaz d’ezhan skriva ato e penn he liziri : « Gregor, servicher servicherien ann Aotrou Doue, » hag ar c’hiz-ma a zo bet heuliet a-c’houdevez gant ar pabed a zo deuet var he lerc’h. Lakaat a reaz ober eur roll euz a holl beorien Rom hag euz ar re divar dro evit gellout pourvei da ezommou peb hini anezho. Bemdez e reseve daouzek divroad ouz he daol, hag enn ho zouez ec’h en em gavaz eunn eal eur vech, hag eur vech all, hor Zalver Jezuz-Krist he-unan.\nAdtapet diwar « https://br.wikisource.org/w/index.php?title=Buhez_ar_Sent/1894/Gregor,_Pab_ha_Doktor&oldid=22941 »\nKemmoù diwezhañ degaset d'ar bajenn-mañ d'an 16 Mez 2011, da 15:37.


Kaier - Wikipedia\nUr c'haier digor\nKaieroù lieseurt liv o goloenn\nUr c'haier zo ul levr ennañ follennoù paper gwenn, pe en ul liv sklaer bennak, da skrivañ pe da dresañ warne. E bajennoù a c'hall bezañ gwerc'h evit an tresañ pe rakvoullet gant ur c'harrezennadur (karrezioù bras pe vihan), linennoù, a-wechoù ur marz, pe c'hoazh skeulennoù, evit ar skrivañ. Keinet e c'hall bezañ ar c'haier gant meur a deknik : gant peg, krafoù, troellennoù, kantennigoù hag all. E kartoñs eo e c'holoenn.\nImplijet e vez ar c'haieroù er skolioù gant skolidi, d'ober labour-skol, pe gant tud all er gêr, en o beajoù pe en o labour, d'ober a bep seurt traoù : kemer notennoù, dastum roadennoù, dastum chomlec'hioù, ober scrapbooking, hag all.\nAn tablezennoù niverel a c'hall bezañ gwelet evel o warlerc'hidi elektronek. Kaieroù niverel zo ivez met n'int ket bet degemeret gant ar boaz.\nMentoù ar c'haieroù[kemmañ | kemmañ ar vammenn]\nMeur a vent zo, sed amañ ar re voutinañ :\n24 x 32 cm (3:4)\n21 x 29,7 cm (ment A4)\nAdtapet diwar « https://br.wikipedia.org/w/index.php?title=Kaier&oldid=1894139 »\nKemmoù diwezhañ degaset d'ar bajenn-mañ d'an 5 C'hwe 2021, da 15:44.


Maximianus Herculius - Wikipedia\nMarcus Aurelius Valerius Maximianus Herculius (war-dro 250 - Gouhere 310), pe Maximianus Herculius (pe Maximianus), a oa Caesar (pe kenimpalaer) adalek miz Gouhere 285, hag Augustus adalek ar 1añ a viz Ebrel 286 betek ar 1añ a viz Mae 305.\nKenimpalaer hag Augustus e oa war un dro gant Diocletianus, a oa a-us dezhañ, ha spered politikel Diocletianus a genglote mat gant nerzh Maximianus er brezel.\nE Trier edo kêr-benn Maximianus met ar peurliesañ e veze o vrezelekaat. E dibenn hañvezh ar bloaz 285 e vougas emsavidi Galia, a veze graet bagaudae anezhe. Eus 285 betek 288 e stourmas ouzh ar meuriadoù german a-hed lez ar Roen. War un dro gant Diocletianus e kasas ur politikerezh gwastañ ha leskiñ er broioù german en 288, evit reiñ un tamm habaskted d'ar proviñsoù roman war lez ar Roen, rag-aon da welout un aloubadeg german.\nDa ziwall aodoù mor Breizh en devoa anvet ar Galian Carausius. En em sevel a reas hennezh e 286, ha disrannañ a reas Enez Vreizh diouzh gwalarn Galia. En aner e klaskas Maximianus trec'hiñ war Carausius, ha distrujet e voe e vorlu en 289 pe 290. Letanant Maximianus, Constantius Chlorus, a reas un droiad-vrezel a-enep warlerc'hiad Carausius, Allectus e anv, tra ma oa Maximianus oc'h en em gannañ war lez ar Roen. Trec'het e voe Allectus en 296, ha diskenn a reas Maximianus war-du ar c'hreisteiz da stourm ouzh ar vorlaeron maures en Hispania hag argadegoù ar Verbered en Mauretania. Pa voe echu gant an troiadoù-brezel-se en 298 ez eas da chom da Italia, ma vevas en aezoni betek 305. War c'houlenn Diocletianus en em dennas Maximianus d'ar 1añ a viz Mae 305, e roas an titl a Augustus da Constantius Chlorus, hag ez eas da chom da greisteiz Italia. E dibenn 306 e kemeras dre laer an titl a Augustus, hag e roas harp da emsavadenn e vab Maxentius en Italia. En miz Ebrel 307 e klaskas tennañ e ditl digant e vab, kazeg a reas, ma voe ret skampañ kuit da lez warlerc'hiad Constantius Chlorus, Constantinus e anv, diazezet e Trier.\nEmvodadeg a voe gant an impalaerien e Carnuntum ha rediet e voe Maximianus gant Diocletianus hag e zanvez-warlerc'hiad Galerius, da zilezel e c'houlenn da vout impalaer.\nE deroù 310 e klaskas Maximianus kemer lec'h Constantinus tra ma oa o vrezelekaat war lez ar Roen. Nemet sikour ebet ne gavas, pe dost, ha tapet e voe gant Constantinus e Marseille. En em lazhañ a reas en hañvezh ar bloaz 310 war urzh Constantinus. E-pad ar brezel graet gant an impalaer nevez da Maxentius e voe tennet skeudenn Maximianus eus an holl lec'hioù foran.\nKoulskoude, goude trec'h Constantinus, e voe lakaet da zoue.\nAdtapet diwar « https://br.wikipedia.org/w/index.php?title=Maximianus_Herculius&oldid=1775544 »\nKemm diwezhañ d'an 18 Du 2017 da 21:14\nKemmoù diwezhañ degaset d'ar bajenn-mañ d'an 18 Du 2017, da 21:14.


Menegoù lezenn lec'hienn Internet Ti Douar Alre\nID Interactive SARL ID Production\nau capital de 23.000 euros\nSiège social : Parc d'activités de Doaren Molac 2, 56610 ARRADON\nEmail : contact@id-interactive.fr Web : http://www.id-interactive.fr\nConception du site et réalisation : ID Interactive+\nPhotos : Olivier Borderioux, Mairie de Pluneret, H. Neveu-Dérotrie, Alain Bertel, Dominique Hillion, Kerlenn Sten Kidna, Cinémathèque de Bretagne, Espace Culturel Terraqué, Howard Crowhurst, Mairie de Pluneret, Daniel Allaire, Crédits photo : I. Bleckmann, Office de Tourisme de Carnac, © Collections du Musée de Préhistoire de Carnac, Todesco, Nicole Langevin, Nicolas Millot, Gérard Magnon, Bernadette Thévenin, Stéphane Etienne, Mairie de Carnac, Florian Herry, Marie-Thé Collias, Jean-Yves Bardoul, Office de Tourisme d’Erdeven, Communauté de Communes de Belle-Île en Mer, Adeline Walter, Groume, CLCB, Régis Huiban, Mein Mor ha Lann e Bro Karnag, Musée de la Chouannerie, Syndicat d’initiative d’Etel, Gilbert Treguier, Pierre Terrasson, Pierre Lemoine, Famille Paulet, Pluvigner-patrimoines, Serge Duigou - Éditions Ressac, Archives Départementales du Morbihan, Dominique Morel, Syndicat mixte Grand Site Gâvres Quiberon, Guillaume et Philippe Plisson, Ville de Quiberon, Ingalañ, Morgane Huteau, CRT Bretagne - Yannick Derennes, Kendalc ’h - Frédéric Harnois et Jean Le Goff, François Wibaux, L Bouyer, I. Bleckmann, Jean-Yves Collin, Communication - Ville d'Auray, Yann Bobe, Damien Lévêque, Corinne Jean, Pierre Damien Masson, Dominique Dirou\nGwirioù oberour – copyright\nKement eilskeudenn, klok pe diglok, tennet diàr ar lec’hienn-mañ ha bet graet hep asant Ti Douar Alre a vo er-maez ag ar lezenn. Sellet e vo evel un dambrez hag a c’hell desachiñ ur c’hastiz. Kement eilskeudenn asantet a zleo doujiñ doc’h an tri diviz-mañ : bout strewet evit netra, doujiñ tre doc’h danvez an dielloù eilskeudennet (na kemm na distresadenn e mod erbet) get ar vammenn « www.tidouaralre.com » diskouezet splann , da skouer : « Donet a ra an diell-mañ a lec’hienn Internet Ti Douar Alre : www.tidouaralre.com. Miret ha bevennet strizh eo ar gwirioù eiladuriñ. »\nMonet en-dro ha danvez\nDegas a raomp soñj e c’hell bout mankoù ha farioù e danvez hor lec’hienn. Gelliñ a ra bout divanket e-korf berrik amzer.\nEn desped d’ar boan a lakaomp da neveziñ ar lec’hienn-mañ e c’hell bout farioù en titouroù hag/pe en dielloù kinniget. Adlennet e vo pizh enta get biziterion ar lec’hienn. An titouroù a vez kavet amañ a zo lakaet get ar soñj reiñ da c’houiet nemetken, ne dennont da gevrat erbet. Rak-se ne c’hello bout kaset goulenn digoll erbet da Ti Douar Alre evit an disterañ gaou bet graet eeun pe dieeun d’ur bizitour é sellet an titouroù lakaet àr ar lec’hienn Internet-mañ.


She's a Rainbow a zo ur ganaouenn saoznek savet gant Mick Jagger (1943-) ha Keith Richards (1943-).\n4:35 he fadelezh e voe enrollet d'an 18 a viz Mae 1967 hag embannet d'an 8 a viz Kerzu da-heul war an albom Their Satanic Majesties Request gant ar strollad sonerien vreizhveuriat The Rolling Stones. Lod e voe ivez eus ur bladennig daou ditl — 2,000 Light Years from Home war he zu B — hag a zeuas e-maez d'an 23 a viz Kerzu (e Stadoù-Unanet Amerika hepken).\nOuzhpenn Jagger ha Richards e kemeras perzh an izili all eus ar strollad — Brian Jones (1942-1969), Charlie Watts (1941-) ha Bill Wyman (1936-) — en enrolladenn, a-gevret gant ar pianoour Nicky Hopkins (1944-1994). Kempennet e voe ar binvioù dre gerdin gant John Paul Jones (1946-).\nChomet eo brudet-mat She's a Rainbow en abeg d'he c'hentañ notennoù piano, ken anavezadus bloavezhioù ha bloavezhioù war-lerc'h. Ma voe implijet ar ganaouenn alies a-walc'h evel sonerezh un nebeud bommoù bruderezh : Apple Inc. e 1999, Mercedes-Benz e 2005, ManpowerGroup e 2006, Sony Corporation e 2007 ha Groupama e 2016.\nKanet e voe gant ar strollad World of Twist ivez, e 1992.\nFilmig ha pozioù She's a Rainbow.\nShe's a Rainbow kanet gant World of Twist.\n↑ Ezel e vo eus ar strollad rock Led Zeppelin adalek 1968.\nAdtapet diwar « https://br.wikipedia.org/w/index.php?title=She%27s_a_Rainbow&oldid=1819169 »\nKanaouennoù The Rolling Stones


Eil Sul Fask / Sul eizhvetez Pask – Lann-Anna\nHome Gregorian Eil Sul Fask / Sul eizhvetez Pask\nEr "stumm Ordinal": Eil Sul Fask, pe Sul an Drugarez, gant an tamm Aviel da heul amañ. "Stumm dreistordinal": Sul  eizvetezh Pask "in albis", pe Sul "ar C'hasimodo"\n"Forme ordinaire": 2e Dimanche de Pâques, ou Dimanche de la Miséricorde. "Forme extraordinaire": Dimanche "in albis" dans l'octave de Pâques, ou de la Quasimodo, dont le passage d'Evangile qui suit (en langue bretonne)\nEizh deiz goude e teuas Jezuz.\nEvel ma oa an noz, d’an deiz-se, ar c’hentañ eus ar sizhun, serret ma oa an dorioù war al lec’h ma oa bodet an diskibion gant aon rak ar Yuzevion, e teuas Jezuz, hag o chom en e sav en o c’hreiz, e lavaras dezho: «Ar peoc’h ra vo ganeoc’h!»\nHa goude bezañ lavaret an dra-se, e tiskouezas dezho e zaouarn hag e gostez. Karget e voe an ebestel a levenez, o welout an Aotroù. Un eil gwezh e lavaras dezho: «Ar peoc’h ra vo ganeoc’h! Evel m’en deus an Tad va c’haset, evel-se me ivez ho kas.»\nHa goude lavarout se, e c’hwezhas warno hag e lavaras dezho: «Resevit ar Spered Glan. Da biv bennak e pardonot e bec’hedoù, dezhañ e vezint pardonet, ha da biv bennak en o dalc’hot, e vezint dalc’het dezhañ.»\nHogen Tomaz, unan eus an Daouzek, an hini anvet Didimoz (ar Gevell), ne oa ket ganto pa oa deuet Jezuz. An diskibion all a lavaras dezhañ : «Gwelet hon eus an Aotroù.» Eñ avat a respontas: «Mar ne welan ket en e zaouarn merk an tachoù, ha mar ne lakaan ket va dorn en e gostez, ne gredin ket.»\nEizh deiz war-lerc’h, edo adarre an diskibion e-barzh, ha Tomaz ganto. Jezuz a zeuas-tre, an dorioù kloz, hag o chom en e sav en o c’hreiz, e lavaras : «Ar peoc’h ra vo ganeoc’h !»\nHa da c’houde e lavaras da Domaz: «Laka da viz amañ, ha sell ouzh va daouarn; astenn da zorn, hag en laka em c’hostez, ha na vez ket diskredik, met kreder.» Ha Tomaz da respont ha da lavarout dezhañ: «Va Aotrou ha va Doue.» Lavarout a reas Jezuz dezhañ: «Dre m’ac’h eus va gwelet, Tomaz, e kredez. Eürus ar re n’o deus ket gwelet hag o deus kredet.»\nKalz a vurzhudoù all a reas c’hoazh Jezuz dirak e ziskibion, ha n’int ket bet skrivet el levr-mañ. Met ar re-mañ a zo bet skrivet evit ma kredot ez eo Jezuz ar C’hrist, ar Mab da Zoue, hag evit m’ho po dre ho feiz, ar vuhez en e anv.\nAn Introït gant menech beneadat São Paulo:\n* Dominica in Albis In Octava Paschæ *\n* Sul eizvetezh Pask *\nDazgwerzad (antifonenn) amzer Fask\nIntroït * * *\n1. Petri 2, 2 Quasi modo geniti infantes\nDiouzh Lizher kentañ sant Pêr (2,2)\nEvel bugaligoù nevez-c’hanet, c’hoantait a galon al laezh speredel.


Kof - Wikipedia\nKof ur paotr\nAr c'hof, pe an tor, zo ul lodenn eus korf ar mellkeineged, etre ar brusk hag al lestr. Kavenn ar c'hof a vez graet eus an egorenn enklozet ennañ. Lodenn diwezhañ ar c'horf eo e lod divellkeineged, evel an amprevaned.\nKof an den[kemmañ | kemmañ ar vammenn]\nDispartiet eo kof an den diouzh ar brusk gant ar gelc'hspeurenn. Ennañ emañ an darn vrasañ eus organoù ar benvegad koazhañ : ar stomog, ar vouzellenn voan hag ar bouzellenn dev. An avu, al lounezhi, ar felc'h hag an ilgreiz zo er c'hof ivez.\nSellit ouzh ar ger kof er\nAdtapet diwar « https://br.wikipedia.org/w/index.php?title=Kof&oldid=1813424 »\nKemmoù diwezhañ degaset d'ar bajenn-mañ d'an 8 Kzu 2018, da 22:17.


(Adkaset eus Hittited)\nAn arkeologourien hag a zizoloas Hitited Anatolia en XIXvet kantved a hevebelekaas anezhe da gentañ gant Hitited ar Bibl. Hiziv an deiz ez eus rendael diwar hevelebekadenn pobl ar Bibl pe ouzh pobl an impalaeriezh renet gant Hattusa pe ouzh pobl ar rouantelezhioù hitit nevez .\nAn enskrivadenn war ur monumant e Boğazköy gant ur "Bobl eus Hattusas" dizoloet gant William Wright e 1884 a glote gant enskrivadennoù hieroglifek iskis eus Aleppo ha Hamath e norzh Siria. E 1887, furchadennoù e Tell El-Amarna en Egipt a zizoloas al lizhiri diplomatel kaset gant Amenhotep III hag e vab Ac'henaton. Daou eus al lizhiri a-berzh ur "rouantelezh C'heta" -- a oa war a seblant er memes bro, dre vras, hag an hini meneget e skridoù a orin eus Mezopotamia diwar-benn ur "vro Hatti" -- a oa skrivet e skritur gennheñvel akkadek, met en ur yezh dianav. Daoust ma oa gouest ar ouizieien da lenn anezhañ ne oant ket kat da gompren anezhañ. Nebeut goude e kinnigas Archibald Sayce e vefe heñvel Hatti pe C'hatti en Anatolia ouzh "rouantelezh C'heta" meneget en testennoù egiptat-se, ha gant Hitited ar Bibl. Dont a reas soñj Sayce da vezañ degemeret gant ar brasañ niver e deroù an XXvet kantved hag an anv "Hittit" zo deuet da vezañ stag ouzh ar sevenadur dizoloet e Boğazköy.\nEr c'hornôg hag er su da greiz ar vro edo ar rannvro anavezet evel Luwiya en testennoù hitit kentañ. Kemeret e oa lec'h an anv-se gant hini div rouantelezh nevez pa voent savet : Arzawa ha Kizzuwatna. Koulskoude e talc'has an Hitited d'ober anv eus ar yezh a oa diwanet eno evel al louviteg. Kent krouidigezh Kizzuwatna, kalon ar vro-se e Cilicia a veze anvet Adaniya da gentañ gant an Hitited . Adalek e emsavadeg a-enep an Hitited e-doug ren Ammuna, e kemeras an anv a Gizzuwatna ha klask a reas en em ledañ gant berzh etrezek an norzh to encompass the lower Anti-Taurus menezioù as well. En norzh, er menezioù, e veve ur bobl anvet Kaskianed. E gevred impalaeriezh an Hitited edo impalaeriezh Mitanni. En he barr, dindan ren Moursili II e oa ledet an impalaeriezh hitit eus Arzawa er c'hornôg betek Mitanni er reter. Ren a rae kalz eus an dachenn Kaskiat en norzh, en o mesk Hayasa-Azzi er gwalarn, hag Kanaan er su, ken pell ha bevenn su al Liban.\nAr gouarnamant hititAozañ\nRoll rieien an HititedAozañ\nHitited ar BiblAozañ\nur bobl eus Kanaan a vije bet pe na vije ket bet liammet da unan eus ar strolladoù anatolian pe d'an daou, hag a vije pe ne vije ket heñvel ouzh ar rouantelezhioù nevezhitit (Louvited) .\nNeuz an Hitited, orin, ha genetikAozañ\nAr Faraon Ramses II a ra dave d'an Hitited alies gant ar ger humty a dalveze "maouezed-soudard" en henegipteg, rak giz brezelourien an Hitited a oa mirout blev hir . Gouizieien zo o deus sellet ouzh an Hitited evel ur "strollad etnek kreizdouarel". . An dielfennadur eus livadennoù Hitited savet gant Henegiptiz, gant an arkeologour Henry Heras, a glot gant an deorienn-se rak seblantout a reont kaout perzhioù korf dibar eus ar pobloù kreizdouarel. Krediñ a ra lod eus ar ouizieien e c'hallfe lakaat da soñjal en un orin e biz Afrika rak soñjal a reer o doa an hevelep perzhioù korf o orin en tolead-se. Perzhioù korf heñvel o doa an Henc'hresianed, ar pezh a laka da soñjal ivez e c'hallfe diskenn Henc'hresianed ha Hitited eus ar memes poblañsoù ragistorel er Reter-Nesañ hag en Enezvor . N'haller ket fiziañ e dielfennadur antropologel perzhioù korf ar poblañsoù, avat, evit bodañ tud en ur "ouenn", kadarnaat divroadegoù ha rentañ kont eus orin ar pobloù kozh abalamour da galz faktorioù re gemplezh .\nOrin resis an Hitited zo kevrinus abaoe pell. Lavaret ez eus bet e oa diorroet ar sevenadur hitit hag an hititeg en Anatolia , met soñjal a reer peurliesañ e oa deuet an Hitited eus an diavaez. Broioù orin er c'hornôg (Balkanioù), er reter (en tu all pe a-hed d'ar Mor Kaspian pe da uheldirioù Armenia), hag en norzh (a-dreuz ar Mor Du) n'int nemet lod eus ar re zo bet kinniget . Deskrivet eo bet an argerzh evel un aloubadeg kaset da benn gant strolladoù bihan deuet e penn a broioù aloubet  pe ivez evel un divroadeg peoc'hus gant un hevelebekadenn graet tamm-ha-tamm . Diouzh gwel an arkeologiezh ez eo bet studiet al liammoù etre an Hitited ha sevenadur Ezero er Balkanioù ha sevenadur Maikop er C'haokaz.\nUr studiadenn c'henetek diazezet war ar c'hromozom Y e TDN gwazed Anatolia a-vremañ en deus disklêriet redoù genoù, dezhe meur a orin, ar pezh a c'hall klotañ gant an divroadegoù niverus a-hed an amzer en Anatolia. Perzhioù pennañ gwazed Anatolia zo ar memes re ha re gwazed Europa ha re poblañsoù ar Reter-Nesañ (94.1 %). Lignezioù liammet ouzh kreiz Azia, India, hag Afrika ne oant ket ken niverus e-touez ar standilhon gwazed studiet. Ne oa anavezet lignez ebet evel "hitit", koulskoude an haplogroup G-M201 er c'hromozom Y a c'hallfe bezañ liammed gant an Hatied .\nEr sevenadur poblekAozañ\nLennegezh ha bandennoù-tresetAozañ\n(en) Hans Gustav Güterbock, Hittite Historiography: A Survey, in H. Tadmor and M. Weinfeld eds. History, Historiography and Interpretation: Studies in Biblical and Cuneiform Literatures, Magnes Press, Hebrew University (1983) pp. 21-35.\nAdtapet diwar « https://br.wikipedia.org/w/index.php?title=Hitited&oldid=1900753 »\nDernière modification le 18 Ebr 2021, à 04:40\nKemmoù diwezhañ degaset d'ar bajenn-mañ d'an 18 Ebr 2021, da 04:40.


Euhemeros - Wikipedia\nEuhemeros (en henc'hresianeg : Εὐήμερος, Euhếmeros, latinaet en Euhemerus), ganet war-dro 316 kent J.-K., marvet war-dro -260, a oa ur mitografour gresian eus lez Kassandros, roue Makedonia. Skrivet en deus ur romant beaj boemus, ar Sritur sakr. N'ouzer ket d'ar just e pelec'h e oa ganet. Messina e Sikilia pe Messenia e Peloponnesos eo an daou lec'h gwirheñvelañ, met lod all a soñj dezhe e oa kaoz eus C'hios pe Tegea.\nEn e romant e kinnig e zamkaniezh, an "evemeregezh". Troet e oa bet e oberenn e latin gant Ennius. Lavaret a ra en e romant e oa an doueed c'hresian harozet pe tud veur doueelaet goude o marv. Danevelliñ a ra ur veaj en dije graet en un enezenn anvet Panc'haia m'en dije gellet sellet ouzh ur golonenn aour ma oa danevellet oberoù, met ivez marv tud zo er memes anv ha doueed Henc'hres. Zeus a vefe bet ur roue madelezhus ha fur, Afrodite ur serc'h da roue Kiprenez a vije bet douelaet gantañ hag Athena ur rouanez douget da vrezeliñ. Sextus Empiricus, pa zanevell komzoù Euhemeros, a ro ur gwel un tamm disheñvel war mennozhioù Euhemeros. Doueelezh an doueed-se, hervezañ, ne zeue ket eus enorioù an divarvelezh roet dezhe gant tud all, mes eus un titl o dije roet dezhe o-unan. Skrivañ a ra Sextus Empiricus en Enep kelennadurezh ar skiantoù :\n« Euhemeros, lesanvet dizoue, a lavar ar pezh zo da-heul : pa ne oa ket c'hoazh sevenaet an dud, ar re a oa trec'h war ar re all war dachenn an nerzh pe ar spered, da rediañ an holl d'ober ar pezh a felle dezhe, evit ma toujfe ha ma estlammfe muioc'h an dud oute, a embannas o doa ur galloud dreist da hini an dud ha memes ur galloud doueel, ar pezh a lakaas ar muiañ niver da sellet oute evel doueoù. »\nDiwezhatoc'h e voe adkemeret e zamkaniezh gant skrivagnerien gristen da stourm ouzh ar relijion roman.\nÉvhémérisme, lexique d'histoire et de civilisation romaines, Jean Luc Lamboley (ISBN 2729855475).\nÉvhémère et les monstres, pennad gant Michel Meurger\nAdtapet diwar « https://br.wikipedia.org/w/index.php?title=Euhemeros&oldid=1815268 »\nHenc'hresianed an IIIe kantved a-raok J.-K.\nKemmoù diwezhañ degaset d'ar bajenn-mañ d'an 14 Kzu 2018, da 08:10.


Fletcher Christian (1764-1793) a oa rener emsavidi al lestr saoz the Bounty ha diazezer trevadenn Enez Pitcairn. Anv-tiegezh kalz tud eo Christian e Pitcairn.\nGanet e oa Fletcher Christian e 1764 e Moorland Close, e-tal Cockermouth e Cumberland e Bro-Saoz. Ar pempvet eus c'hwec'h bugel e oa. E dad Charles a varvas a-raok pevar bloaz Fletcher. E vamm Ann a oa sammet a zle, ma tec'has gant he bugale da Enez Vanav e-lec'h ma n'hallent ket bezañ tapet. Da 18 vloaz ez eas da vartolod war al lestr HMS Eurydice a oa o vont da India.\nEn 1789 edo war al lestr Bounty ma kasas an emsavadeg enep ar c'habiten William Bligh. Gant unnek den ez eas da Dahiti. Dre ma ne faote ket dezhañ bout tapet gant ar Royal Navy ez eas gant eizh martolod, c'hwec'h gwaz hag unnek maouez a Dahiti, hag ur babig, da Inizi Pitcairn, ma varvas\nAdtapet diwar « https://br.wikipedia.org/w/index.php?title=Fletcher_Christian&oldid=1822063 »


Morfem mann - Wikipedia\nEr yezhoniezh e vez implijet an termen morfem mann (saoz: null morpheme) evit komz eus ur morfem hag a deu war wel evel ur c'henger bouzar pe diwelus, da lâret eo mannel e-keñver ar fonologiezh daoust ha m'emañ ganti un talvoud yezhadurel e liveoù kevreadurezhel donoc'h, skrivet peurliesañ Ø.\nKrouet hag implijet e oa bet an termen evit ar wezh kentañ gant Pāṇini pa savas e bennoberenn diwar-benn yezhadur ar sañskriteg.\nBez' e c'heller lakaat war wel bezañs ur morfem mann dre he c'heñveriañ gant furmoù all an hevelep ger merket gant morfemoù hewel, da skouer e brezhoneg e vez merket unander un anv peurliesañ gant ur morfem mann keit ha ma vez merket al liester reizh gant al lostger -(i)où:\ntad = tad + -Ø = GWRIZIENN("tad") + UNANDER\ntadoù = tad + -où = GWRIZIENN("tad") + LIESTER\nTalvezout a ra ar morfem mann da verkañ an trede gour unander e brezhoneg ive pa displeger ar verboù, da shouer:\nred (eñ/hi) = red + -Ø = GWRIZIENN("red") + AMZER-VREMAÑ:Trede gour unander\nredan (me) = red + -an = GWRIZIENN("red") + AMZER-VREMAÑ:Kentañ gour unander\nAlies a-walc'h e talvez seurt morfemoù mann evit merkañ an unander, an amzer-vremañ hag an trede gour er yezhoù ma vezont implijet keñver-ouzh-keñver gant morfemoù hewel all evel e brezhoneg. Ar saozneg, avat, a implij ar morfem mann evit merkañ an holl gourioù estreget an trede gour unander en amzer-vreman, da skouer:\n(He/She/It) runs = run + -s = GWRIZIENN("run") + AMZER-VREMAÑ:Trede gour unander\n(I/You/We/They) run = run + -Ø = GWRIZIENN("run") + AMZER-VREMAÑ:Gourioù all\nPeurliesañ e talvez morfemoù mann evit an troadoù nebeutañ merket, da lâret eo an nominativel er yezhoù nominativel-akuzativel hag an absolutivel er yezhoù ergativel-absolutivel.\nDaoust ha ma c'hellont kenglotaat, n'eo ket kevatal dre ret avat ur wrizienn mui ur morfem mann d'ur ger amdisplegadet, da lâret eo hep tamm displegadur ebet.\nAdtapet diwar « https://br.wikipedia.org/w/index.php?title=Morfem_mann&oldid=1904201 »\nDernière modification le 4 Mez 2021, à 20:01\nKemmoù diwezhañ degaset d'ar bajenn-mañ d'an 4 Mez 2021, da 20:01.


Big Boss zo unan eus ttudennoù pennañ an heuliad c'hoarioù video Metal Gear. Ar wech kentañ ma oa bet tu da welet anezhañ a oa bet er c'hoarioù video diazez Metal Gear war ar c'hoñsolenn MSX2 evel penn ofiser hag enebour pennañ Solid Snake. Adkavet e oa bet goude-se gant an anv Naked Snake, taolennet e vez evel ur soudard eus an nerzhioù ispisial stadunanat enoret evel un haroz brezel betek ma vefe gouzañver c'hoarioù politikel. A-benn neuze e sav ur strollad goprsoudarded.\nTudenn Big Boss a zo karet gant al lennegezh c'hoarioù video dre e rol a den drouk met ivez e darempredoù gant Solid Snake. Gant ma yae war-raok kronologiezh bed Metal Gear, e lealded resis kement hag e awenoù gwirion a oa deuet da vezañ diaesoc'h-diesañ da gompren. Ar c'hentañ wech ma voe tu gwelet anezhañ e oa un treitour o klask sevel ur bed gant brezel dizehan, a-feur ma voe adwelet anezhañ e oa deuet da vezañ unan eus tudennoù pennañ ur brezel ideologel ledet war hanter an XXvet kantved. Kas a oa savet ennañ a-nep ar bolitikourien dre o emzalc'h dichek ha difoutre eus tonkad ar soudarded. Setu perak e oa aet Big Boss da sevel e strollad soudarded dezhañ e-unan renet gant Venom Snake.\nEvit an heuliad japanat, mouezh Naked Snake a zo hini Akio Ōtsuka (mouezh aktourel Solid Snake) padal Big Boss a zo mouezhiet gant Chikao Ōtsuka (tad Akio Ōtsuka) e Metal Gear Solid 4: Guns of the Patriots. Evit an heuliad saoznek, Naked Snake a zo mouezhiet gant David Hayter (mouezh Solid Snake) ha Big Boss gant Richard Doyle (evit Metal Gear Solid 4: Guns of the Patriots) ha gant Kiefer Sutherland (mouezh aktourel Venom Snake).\nKronologiezh Metal Gear[kemmañ | kemmañ ar vammenn]\n1964 – Snake Eater 1974 – Peace Walker 1975 – Ground Zeroes 1984 – The Phantom Pain 1995 – Metal Gear 1999 – Metal Gear 2: Solid Snake 2005 – Metal Gear Solid (The Twin Snakes) 2007/09 – Sons of Liberty 2014 – Guns of the Patriots\nAdtapet diwar « https://br.wikipedia.org/w/index.php?title=Big_Boss&oldid=1896927 »\nTudennoù Metal Gear\nKemmoù diwezhañ degaset d'ar bajenn-mañ d'an 4 Meu 2021, da 20:28.


Pajenn:Inisan - Emgann Kergidu.djvu/190 - Wikimammenn\nPajenn:Inisan - Emgann Kergidu.djvu/190\nMont a riz ive-ta varzu Maner-al-Liorzou. D’ar mare-ze n’oa ket brao rei golo d’an oll, da dud evel di-me dreist pep tra, a gouiet a ioa bet e emgann Kergidu. Evelato e kave dign em biche lojeiz e Maner-al-Liorzou, rak, ouc’h-penn m’oamp ive-ta eun tamm kerent, evel em euz her lavaret d’eoc’h, breman oa var dro eiz miz, em boa great eur vad vraz da Herve enn eur prosez en doa bet gand eur marc’hadour kezek. An dra-ze en doa guerzet he varc’h da eur marc’hadour ; diviz en doa great he ziskarg, mez he c’hollet en doa abaoue. Me a ioa gant-han p’an doa guerzet ; da dest e ouen galvet ; kreded oan bet, evel ma’z oa dleet, hag Herve a c’hounezaz he brosez. Evit guir, anaoudek oa bet a gement-se, ha beza oan bet zoken, tri miz a ioa, paeroun an diveza euz he vugale, a reat an Didik anezhi, abalamour ma’z oa Mac’harit he hano.\nHerve Soutre a ioa ive-ta koumper dign, ha beza koumperi, an dra-ze a laka atao ar c’halonou d’en em domma an eil ouc’h eben. Hag ouc’hpenn-ze, karet a rean ive he vap Ivonik, paotrik a bevar bloaz euz ar re goanta, a gouie va anaout hag a furche va godellou, pa’z eann di, da c’houzout pe graon pe avalou a viche ennho. Ha neuze, ti va c’houmper Herve a ioa eun tiegez a zoujanz Doue ; dre-ze en doa daou vevel euz ar re vella, Ion an Deniel ha Goulc’hen Abolier ; ar re-man am anaveze mad, ha me a rea stad anezho ive, abalamour ma’z oant mad e kenver ho zud, rak beb bloaz e kasent d’ezho, heb derc’hel diner, kement guennek a c’hounezent e ti Herve Soutre.\nSetu me o vont varzu Maner-al-Liorzou. Her lavaret a ran, mont a rean dinec’h avoalac’h divar benn Herve ha Katel Eukat, he bried. Guir eo, fors soudarded a ioa er vro ; enn hor beg douar-ni n’oa bet biskoaz guelet kement-all.\nAdtapet diwar « https://br.wikisource.org/w/index.php?title=Pajenn:Inisan_-_Emgann_Kergidu.djvu/190&oldid=103431 »\nKemmoù diwezhañ degaset d'ar bajenn-mañ d'an 22 Mez 2017, da 16:04.


Journal de Renaud Camus, vendredi 1er mars 2019\ncréée le vendredi 1er mars 2019, 19 h 12\nmodifiée le vendredi 1er mars 2019, 19 h 16Plieux, vendredi 1er mars 2019, cinq heures et demie, l’après-midi. Je me suis toujours demandé (et j’en ai certainement fait état ici, déjà, comme de tant ~~’~~~~~~~ ~~~~~~~) ~~~ ~~~ ~~~~~~~~~ ~~~~~ ~~~~~~~~~~~~~ ~~~~ ~~’~~~~~~~~~~~ ~~~~~ ~~~ ~~~~~~~~~ ~~~~~ ~~~~~~ de Schumann procède ~~~ ~~~~~~~~ ~~~~~~~~~~ ~~~~~~~~~~~~ ~~~ ~~~~~ ~~~~~~~, ~~~ ~~~~, ~~~~ ~~~ ~~~~~~~ ~~~~~~~~~~~ ~~~~ ~~~~~~~~~~ ~~ ~~~ ~~~~~~~~ ~~~~~ ~~ ~~~ ~~~ ~~~~~ ~~~~~ ~~’~~~~~~ ~~’~~~~~~~~~, ~~~ délicieux et de ~~~~~~~~~~, ~~~~ ~~~ ~~~ ~~~~~~~~ ~~~~~~~ — ~~~ grâce, ~~~ ~~~~~~, ~~~ ~~~~~~~~, ~~~ ~~~~~~~~~ (oui, ~~’~~~~ ~~~~~ ~~~~~ ~~~~ ~~~~~~…), ~~~ ~~~~~~~, ~~~ ~~~~~~~~~~~~, ~~~ ~~~~~ — ; ou bien s’il ~~~~~~~~ ~~~~~ ~~~ ~~~~~~~~~~ ~~~ ~~~~~~~~~~~~ ~~’~~~~ ~~~~~~~~~ ~~~~ ~~~~~~~~ ~~ ~~~ ~~~~~ ~~~~~~ ~~~~~~~~ : ~~’~~~ ~~~~~~~~~ ~~~~~~~~ ~~~ ~~~~~~~~~, ~~~~ ~~~~~~~~~~, ~~ ~~~~~~~~~~, ~~ ~~~~~~~~~ ~~~~~~~~, il entrait et ~~~~~~~~ ~~~~ ~~~~~~~ ~~~~ ~~~~~~~~~ ~~~ ~~~~ ~~~~~~~~~ ~~~~~, ~~~~~ ~~~~ ~~~~~~~~~~ ~~~~~ ~~~~~ ~~~~~~ ~~~~ ~~~~~~, ~~~~~~~ ~~~~ ~~~~~~~~~~~~, ~~~~~ ~~~~ ~~~~~~~~, ~~~~~ ~~~~ ~~~~~~ ; ~~~ l’enregistrement que j’en ~~~ ~~~~ ~~~~~~~~ ~~~~~~~, ~~~~~ ~~’~~~~~~~~~~ ~~~~~~~~~~~~ ~~~ ~~~~~~~~ ~~~~~ ~~~ ~~~~~~~~~~ ~~~ ~~~~~~ ~~~~~~, ~~~~ ~~~ ~~~~~ ~~~~~~~~~ ~~~~~~~~~~~ ~~~ ~~~ ~~~~~~~~~~~~ (~~~ ~~~~~ ~~’~~ ~~~~~~~~ des disques plus ~~~~~~, ~~~~~ ~~~~ ~~’~~~~~~~~~~~~~~ ~~~~~~~ ~~~~~~ longtemps).\nJ’y ~~~~~~~~~ ~~~~~ ~~~ ~~~~~~~~~ ~~~~ ~~~~~~~~~ ~~~ ~~~~~~, ~~~~~~~~ ~~~~ ~~~~~~~~~~~ ~~~~~~~~~~, ~~~~~ ~~’~~~~~~~~~ ~~~~ ~~~ ~~~~~~~~~ ~~~~~~~~~-~~~~~~~ ~~~~~~~~~ ~~ eu la gentillesse ~~~ ~~~~~~~~~~ ~~ ~~~~~~~~~~, ~~~ ~~~~~ ~~~ ~~~~~-~~~~~~~~~~~~~ ~~~~~~~~~~~~~ ~~~ ~~~ ~~~~~. ~~~~~~ ~~’~~~~ ~~~~~, ~~~ ~~~~~~ ! ~~~ ~~~~~~ ~~ ~~~~~ ~~~~~~~~~~~, ~~~ ~~~~~, ~~~~~ ~~~~ ~~~ ne soit pas ~~~ ~~~~~ ~~~~~~, ~~~~ ~~~~~~~ ~~~~~ lointaines !\nUne ~~~~~~~~~~ ~~~~ ~~~’~~~ ~~~ ~~~~ ~~~~~~~ ~~~~~ ~~~~~~ ~~~~~ ~~~~~ ~~~~~~~, ~~~ ~~~ ~~~~~~~, ~~~~ ~~~~~~~~~. ~~~ ~~~~~~~~~ ~~~ ~~~~~~~~~ se porte à ~~~~~~~~~~, ~~~~~ ~~~~ ~~~~~ ~~~~~~~ ~~~~~ ~~~~ ~~~~~~ ~~’~~~~~~ ~~~~, ~~~ demi-oubli, ~~~~~~ ~~~~ ~~~~~~~ ~~~~~~~~~ ~~~~~ ~~~ ~~~ ~~~~~~~~~~ ~~~~~ ~~~~ ~~~~~ ~~~~~~~~~ ~~~~ ~~~~~~~~~, ~~~ crois bien — ~~’~~~~ ~~~~~ ~~~~~~ ~~~~ ~~~~~ ~~~~~~~~~~, ~~~~~ ~~~~~~~ ~~~ ~~~ ~~~~~. ~~’~~~~-~~~ ~~~~ ~~~~~~~~~~, ~~~~ ~~~~~~~ ~~~~ ~~~~~~~~ ~~~~~~~~ ~~~~ ~~~~~~~~, ~~’~~~~~~~ ~~~~~~~ ~~~~ tubes, ~~~~ ~~~ tout cas appartenaient ~~~ ~~~~~ ~~~ ~~~~~~~~~~~, ~~~~ ~~~~~~~~~~ ~~~~~~~ ~~~ ~~~ ~~~~ ~~~~ ~~~~~~~~~~~~ ~~~~ ~~~~~~~~~ ~~~~~~~~~~ ~~~~~~~~ ~~’~~~~~~~~~~~ ~~’~~~~~~~~~ ~~~~~~~~~~~~, ~~~ ~~~~~ Ur-Suppe ~~~~~~~~~, ~~~ ~~~~ ~~~~~~~~’~~~~ ~~~~~ presque des raretés ?\nBien ~~~~~~~~ ~~~ ~~~~ ~~~ ~~~~ ~~~ ~~~~ ~~~~~ ~~~ ~~~~~~ ~~~ ~~~~~~~~ ~~~~~ ~~~~~~~~~~, ~~~~ ~~’~~~~ ~~ ~~~~ ~~~~~ ~~~~~~~~~~~~~ ~~~~~~~~ ~~~ ~~~ ~~~~~~~~, ~~~ ~~~~~~ ~~~~ la culture n’a ~~~~~ ~~~~~~-~~~~~~ ~~ ~~~~~ ~~~~~ ~~~ ~~~~~~~~, ~~~ ~~~~~ ~~’~~~~ ~~~~~ ~~~ ~~~~~~~~ ~~~ ~~~~~, ~~ ~~~~ ~~~~~. ~~~~~ ~~’~~~~ ~~~~~ inégalement ~~~~~. ~~ ~~’~~~~~~~~~~ ~~~ ~~~ qui surnage difficilement ~~~ ~~~ ~~~~~~~~, ~~~ ~~~~~~~~~ ~~~ ~~~~~~~~~ ~~~~ ~~~~~ ~~~~~~~~, ~~~ ~~’~~~~ ~~’~~~~~~~~~ ~~~ ~~~~ ~~~ ~~~~~~~~ ~~~~~~ ~~~~ ~~~~~~, ~~ ~~’~~~~~~~~~~ ~~~~ ~~~~~~~~~~, ~~~~ ~~~~~~~~~ ~~~ scène ou fragments ~~’~~~~~~, ~~~~ ~~’~~~~ ~~~~~~~ ~~~~ ~~~~~ ~~~~~~~~~~~. ~~~~ ~~~~~~~~ ~~~ ~~~~~~~~~~ ~~~~~ ~~~~~~~~~ ~~~ ~~~~~~~~ ~~~~~~ ~~~ ~~~~~~ ~~~~ ~~~~~~~~~~, ~~~~~~~~~~~~~~ ; ~~~~ ~~~~~~~~~~~ ~~~ ~~~~~~~ ~~~~~~. Mais les Préludes ~~~ ~~~~~~, ~~~~~~ ~~~ ~~~~ ~~~~~~~ ~~~~ ~~~~~~~, ~~~ ~~~~~~~~~ ~~~~~~~ ~~~~~~~~ ~~~ ~~~~~~~~. ~~~ ~~’~~~~ ~~~~~ ~~~ ~~~~~ ~~~~ ~~~ ~~~~~~~ ~~~~~~~~~~ ~~~~ ~~~~ ~~ ~~~~~~~~~~ dans sa débâcle ! ~~~ ~~~~~ ~~~~ ~~’~~~~~~~ ~~~~~ ~~~~~~~~~~~~~ ~~~’~~~~~~ ~~~~~ ~~~ ~~~~~~~ ~~~~~~~~~~~, ~~~~ ~~’~~ ~~~ ~~~~~~~~~ ~~~~~ ~~~~~~ ~~~ ~~~ ~~~~~~~~. ~~~~~~~~~ ~~~~ ~~~~~~ ~~~ ~~~~ ~~~~~~~~~~~ ~~~~~~~~~~~-~~~~ n’éprouver plus de ~~~~~~ ~~~~~ ~~~~~~ ~~~~~~~~ ? ~~~ ~~~~ ~~~~ ~~~~~, ~~’~~~~~~~~~, ~~~~ ~~~ ~~~ ~~~~~~ ~~~~~~~ ~~ ~~’~~~~~~~~, ~~~~~~ ~~~~ ~~~ ~~’~~~~~~ ; ~~~ ~~~~ ~~~~~~ ~~~~ ~~~~~-~~~~~, ~~~ tous les grands ~~~~~~~~~~~~~, ~~~~~~ ~~~~~ ~~~~~~~ ~~~~ ~~~~~~~ ~~ ~~~ ~~~~~ ~~~~~~~~~, ~~~ ~~~~~~ ~~~ ~~~ ~~~~.\nvoir l’entrée du vendredi 1er mars 2019 et son image dans Le Jour ni l’Heure


Pajenn:Sales - Introduction d’ar Vuez devot.djvu/203 - Wikimammenn\nPajenn:Sales - Introduction d’ar Vuez devot.djvu/203\npublic hep ar reputation-se, abalamour d’ar goall exempl a guemer diouzomp pa na vezomp quet e reputation vad, ar garantez a c’houlen, hac an humilite a guef agreabl e teuemp da zesirout ha da gonservi preciusamant ar reputation-se.\nGoudese, peguement bennâc na de quet an deliou eus ar guez da veza istimet cals anezo o-unan, evel ma servichont cousgoude cals, non pas hepquen evit orni ar guez, mæs ivez evit conservi ar frouez endra ma zint c’hoaz rener ; evelse ivez ar reputation vad, peguement bennâc na de quet cals da veza desiret anezi e-unan, ne les quet cousgoude na de profitabl bras, non pas hepquen evit orni hor buez, mæs ivez evit conservi hor vertuziou, ha principalamant ar vertuziou pere a so c’hoaz tener ha sempl. An obligation da veinteni hon reputation ha da veza an hevelep tud ma zoump istimet, a ra deomp en em gouragi gant un effort puissant ha douç d’en em renta vertuzus mui-ouz-vui. Conservomp hor vertuziou, va Philotee, abalamour ma zint agreabl da Zoue peini eo an objet bras ha souveren eus hon oll actionou. Mæs evel ar re pere a fell dezo miret frouez n’en em gontantont quet d’o c’honfita, n’o lequeont c’hoaz e podou pere a so propr d’o chonservi : dememes peguement bennâc ma ve ar garanrez divin principalamant ve a gonserve hor vertuziou, cous-\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/203&oldid=118423 »\nKemmoù diwezhañ degaset d'ar bajenn-mañ d'an 7 Eos 2018, da 14:05.


Mademoiselle Fifi (dastumad) - Wikipedia\nMademoiselle Fifi (dastumad)\nMademoiselle Fifi zo un dastumad danevelloù gallek gant Guy de Maupassant e 1882. Diwar-benn al libertinerezh pe ar brezel (hini 1870) eo ar pep brasañ eus an danevelloù.\nMademoiselle Fifi, trede embannadur e 1898, e ti Paul Ollendorff.\nAn darn vrasañ eus an danevelloù zo bet embannet e Gil Blas a-raok. E 1882 e voe embannet un dastumad seizh danevell, e ti Henry Kistemaeckers père, e Belgia, e 1882. Un adembannadur, kresket un tamm mat, a voe graet gant Victor Havard e Pariz, e 1883, ennañ triwec'h danevell. An trede embannadur a voe graet gant Paul Ollendorff e 1898.\nDanevelloù al levrAozañ\nSeizh danevell a oa el levr embannet gant Henry Kistemaeckers père, e Belgia, e 1882:\nLa Bûche (1882)\nLe Lit (1882)\nUn réveillon (1882)\nMots d'amour (1882)\nUne aventure parisienne (1881)\nUnnek all a voe lakaet en embannadur gall e 1893, gant Victor Havard e Pariz, 18 danevell ennañ eta; setu int :\nMadame Baptiste (1882)\nUne ruse (1882)\nLe Voleur (1882)\nLe Remplaçant (1883)\nHeñvel e voe an trede embannadur, e ti Paul Ollendorff.\nMademoiselle Fifi, édition de 1883 Patrom:Gallica\nÉditions électroniques de Project Gutenberg\nMaupassant, Contes et Nouvelles, tome I, texte établi et annoté par Louis Forestier, éditions Gallimard, Bibliothèque de la Pléiade, 1974 (ISBN 978-2-07-010805-3).\nAdtapet diwar « https://br.wikipedia.org/w/index.php?title=Mademoiselle_Fifi_(dastumad)&oldid=1795152 »\nDernière modification le 21 Mae 2018, à 16:28\nKemmoù diwezhañ degaset d'ar bajenn-mañ d'an 21 Mae 2018, da 16:28.


breton - 51ème Festival Interceltique de Lorient\nGanet eo Festival Etrekeltiek an Oriant 50 vloaz zo diwar youl e ziazezourion da sikour diorroadur sonerezh ha sevenadur Breizh hag ivez da zigeriñ etrezek ar broadoù, Kelted enno, en Inizi Breizh-Veur (Bro-Skos, Kembre, Kernev-Veur, Enez Vanav, Iwerzhon) hag ivez e norzh Bro-Spagn (Galizia hag Asturiez).\nUr plas dibar en deus Festival Etrekeltiek an Oriant e-touez festivalioù Breizh, hag e-touez festivalioù Frañs kenkoulz all peogwir ez eo ul lec’h emgav o leurennañ Breizh e-kichen broadoù all, evit sevel ur meizad nevez gant eskemmoù a-feson : an etrekeltiegezh.\nGraet berzh ganti, tremen a ra an etrekeltiegezh harzoù keltiek kentañ Breizh-Veur ha Spagn evit mont war-zu lec’hioù all ma kaver Kelted nevesoc’h zo, divroet eus Breizh-Veur pe eus Bro-Spagn. Setu perak ez eus bet gwelet o tont pipe-bands eus Aostralia, sonerion gaita eus Suamerika ha kanerion eus Kanada.\nUr gevredigezh lezenn 1901 eo Festival Etrekeltiek an Oriant; setu he falioù :\n– Aozañ Festival Etrekeltiek an Oriant bep bloaz ha kinnig abadennoù sevenadurel a-hed ar bloaz.\n– Sikour kas sevenadur Breizh hag ar broioù keltiek war-raok, ha brudañ evel-se bro-an Oriant, departamant ar Mor-Bihan, rannvro Breizh hag ar broioù keltiek, koulz er par broadel hag etrebroadel.\n– Kemer perzh e diorroradur an eskemmoù gant ar broioù keltiek ha gant an holl vroioù ha rannvroioù dedennet gant ar sevenadurioù-se.\nUr c’huzul-merañ a zo d’ar gevredigezh, ennañ 23 ezel d’ar muiañ, dilennet gant an dud a-youl vat e-pad an Emvod-Meur pe dibabet evit o barregezhioù anavezet. Dilennet e vez ur Prezidant hag ur Burev gant an Emvod-Meur evit lakaat an divizoù kemeret da dalvezout.\nEn tu-hont d’an dud a-youl vat e kaver ivez ur framm pad a-vicher e kevredigezh ar FIL.\nEvit kas he c’hefridi da benn e c’hall ar gevredigezh kontañ ivez war :\nUn niver bras-bras a dud a-youl vat (muioc’h eget 1.500 den) gant gwir gargoù pleustrek e-pad ar Festival.\n– Skoazell ar stajidi (etre Miz Meurzh ha Miz Eost) hervez ezhommoù an aozadur.\n– Tud a-vicher gant skiant-prenet evit labourioù difer-tre.\nPadout en amzer\nAr Festival berr-ha-berr\nUr meizad dibar\nUn oberour sevenadurel eo Festival Etrekeltiek an Oriant hag en deus da bal bevañ en tu all d’an dek devezh e-pad ar miz Eost.\nSetu perak e tiorro muioc’h-muiañ Festival Etrekeltiek an Oriant obererezhioù a-hed ar bloaz evit an holl, hag ivez evit he c’hevelerien a bep seurt.\nHiziv an deiz ez eo Festival Etrekeltiek an Oriant:\n– 10 devezh abadennoù ha darvoudoù sevenadurel e deroù miz Eost\n– 4.500 a sonerion, kanerion, korollerion, plastikourion, kelennerion Skol-Veur, filmourion eus Bro-Skos, Iwerzhon, Kembre, Kernev-Veur, Enez Vanav, Galizia, Asturiez, Breizh, Stadoù-Unanet, Kanada, Aostralia.\n– Un dibunadeg vras gant muioc’h eget 50.000 arvester ar Sul kentañ.\n– 80.000 arvester hag a bae o flas\n– 750.000 gweladenner hag arvester\n– 1.100 den herberc’hiet el letioù, 20 leti pourchaser, 7 lise keveler, 800 gwele feurmet er skolioù-lojañ, 34.000 pred servijet el Lise Dupuy de Lôme, 40 treizhadenn war listri-treizh, 40 bulzun e kirri-boutin eus ar vro…\n– Muioc’h eget 1.500 a dud a-youl vat…\n– 120 abadenn war al leurenn, 60% anezho digoust.\n– Dougen bri d’ur vroad estren bep bloaz eo pal kentañ Festival Etrekeltiek an Oriant gant meur a obererezh : un dibenn-sizhun breizhek (gant kampionad ar Bagadoù, dibunadeg vras adskignet war ar skinwel, triomf ar sonerion, dañsoù Breizh), festoù-noz digoust, atalieroù sonerezh, prezegennoù, sonadegoù bemdez war al leurennoù hag e tavarnioù an Oriant, klasoù mestr digoust benvegoù hengounel keltiek, dibunadegoù pemdeziek, kenstrivadegoù binioù bras, gaita, akordeoñs, telenn geltiek, taboulin, pipe-band, liorzh al luderion, un tachad ar gomz hag an tachad kengred.\n– Sportoù : redadegoù bageal (Celticup) ha redadeg war droad (10 Miles), tournamant golf (Golfceltrophy) ha gourenadeg\n– Diskouezadegoù oberennoù arz ha gwiskamantoù, ur saloñs al levrioù, ur marc’had artizanerezh diouzh tem ar festival.\nBro ar festivalioù eo Bro-Frañs, festivalioù a c’haller renkañ e meur a rummad diazezet mat : sonerezh klasel, barok, lourennek, jazz, sinema… En endro-se, meizad Festival Etrekeltiek an Oriant a zo dibar, digor hag etrebroadel : “Emgav sevenadurioù a-vremañ ar broadoù keltiek”.\nBodañ a ra Festival Etrekeltiek an Oriant an holl stummoù sonerezh keltiek, eus kanoù kozh-Noe d’ar sonerezh folk, rock’n roll ha jazz, hag ivez oberennoù sinfonek, en un endro krouiñ arzel frouezhus-tre. Bezañs ar sonerion eus sevenadurioù disheñvel a zo arouez un identelezh digor war ar bed atav o cheñch. Kejañ a ra ar sonerezh gant ar sinema, an arzoù neuziañ, an dañs, an Istor, al lennegezh hag al luderezh.\nUl lec’h digor war ar bed en ur sevenadur bedvroat keltiek eo Festival Etrekeltiek an Oriant. Un arnodva sevenadurel…\nGalvet eo Festival Etrekeltiek an Oriant da ziskouez sevenadurioù hengounel ha n’int ket sonnet, c’hoantek da gejañ ha da gengrouiñ ne lavaromp ket. Graet e vez an dra-se dre urzhiadoù, kejadennoù ha hironadurioù a bep seurt… en ur lezel o frankiz gant an arzourion hag ar sonaozourion. Kement ha mont pelloc’h e vez klasket ivez lakaat an oberennoù sevenadurel hag arzel bet savet e kêr an Oriant da veajiñ e broioù all.\nFestival Etrekeltiek an Oriant n’eo ket tre ur gouel evel ar re all. Unan eus ar gouelioù pouezusañ en Europa eo, met e veizad ma kej sevenadurioù rannvroel ha rouedadoù etrebroadel, en devez poan o vont tre e frammoù diazezet ar skoaziadenniñ.\nEvit bevañ ha kreskiñ e c’houlenn Festival Etrekeltiek an Oriant sikour tud a-youl vat a-gantadoù evit aozañ ar gouel dibar-se a-hed ar bloaz. Emezelañ er raktres a ra tud a bep seurt, ne vern o orin sokiomicherel, liammet gant talvoudegezhioù servij publik, rannañ barregezhioù hag amzer ha kas mignoniezh ha kengred war-raok.\nHep al labour a-youl vat ne vefe ket eus, Festival Etrekeltiek an Oriant. Engouestl an izili a ra un darvoud denel eus ar festival e-lec’h ma vez kenskoazell etre an holl gant ur spered kengred. Ar vent denel da vat se a zo ken gwir all ivez e bed teknikourion ar son, teknikourion ar gouleier hag ar frammerion a ya d’ober skipailh a-vicher Festival Etrekeltiek an Oriant.


Stumdi : Ur staj war ar c'hazetennerezh\nAr stajidi gant unan eus ar stummerien : Gurvan Musset (pennkazetenner Frañs 3 Iroise).\nPublié le 8/02/10 5:10 -- mis à jour le 00/00/00 00:00\nBrudet-mat eo Stumdi abaoe 25 bloaz evit aozañ stummadurioù d'an dud deuet a-benn deskiñ brezhoneg. Bremañ e vez kinniget ivez d'ar vrezhonegerien stajoù evit donaat o barregerezhioù war un dachenn vicherel bennak. War-lerc'h ar staj evit ar magerezed a labour gant bugaligoù eo bet degemeret stajidi evit anavezout gwelloc'h bed ar mediaoù e-pad dek devezh, e miz Du hag e miz Kerzu 2009 e Landerne.\n« Kinniget eo bet ar staj war ar mediaoù d'an dud a-vicher a zo brezhoneg ganto dija hag o deus c'hoant da wellaat o anaoudegezhioù war ar yezh, dre geriaoueg ha teknikoù stag ouzh o micher » eme g/Claudie Motais, renerez Stumdi. Sevel ur pennad kazetenniñ, atersiñ ha bezañ aterset, komz dirak ur c'hamera, kompren ar plañioù disheñvel a zo gant ar reportajoù, advouezhiañ ur film, kinnig ur flash radio... leun a draoù plijus ha dedennus-kaer a zo bet desket e-pad dek devezh gant ar stajidi. Komprenet eo bet ganto, a-drugarez d'an dud a-vicher deuet da gelenn, petra eo bed ar mediaoù ha peseurt teknikoù a zo evit ar skinwel, ar radio hag ar c'hazetenniñ dre skrid hag ivez petra eo ar micherioù tro-dro d'ar mediaoù, da skouer : kazetenner, animatour, komedian, kameraour. Goulennet en deus skipailh Stumdi gant tud varrek war o micher da zont da reiñ kentelioù evit ar staj-mañ. Gurvan Musset ha Ronan an Hirrien eus Frañs 3, Mael ar Gwenneg eus France Bleu Breizh Izel, Goulc'han Kervella eus Strollad ar Vro Bagan, Skipailh Dizale... o deus displeget gant poelladenoù pleustrek diazoù o labour.\nAr stummadur-mañ a zo graet evit ar gazetennerien a fell dezho gwellaat o brezhoneg hag eskemm war geriaoueg o micher. A-benn ar fin penaos e vez lavaret 'focale', 'contre-plongé' pe c'hoazh 'cadrer' e brezhoneg? Ha graet eo ivez evit ar re a fell dezho dizoleiñ an holl vediaoù brezhonek. « Ar staj-mañ a c'hell bezañ dedennus evit an holl dud a ra war-dro an darempredoù gant ar gazetennerien, ar re o deus pennadoù da skrivañ pe da respont da atersadennoù 'zo, er c'hevredigezhioù da skouer » a resisa Claudie Motais. Evit ar re o deus c'hwitet war ar staj plijus-mañ e vo dalc'het un eil prantad e miz Du 2010 e Landerne.\nEvit gouzout hiroc'h : Stumdi, Maner Keranden, – BP 311 29800 Landerne, bzh.stumdi [at] wanadoo.fr pe www.stumdi.com ha : 02 98 21 39 94.\nfocale : amkanell contre-plongé : filmañ war grec'h cadrer : sterniañ\n17319_2.jpg Logo Stumdi. Source :


Kampionad Breizh al lazoù-kanañ, rummad kentañ\nPublié le 10/07/17 14:54 -- mis à jour le 00/00/00 00:00\nUr c’hampionad gant meur a liv ! Poltriji al lazoù-kanañ…\nSkritell Kampionad Breizh al Lazoù-kanañ\nEr bloazh-mañ, lakaet eo bet o añv gant c’hwezek laz-kanañ e Kampionad Breizh al Lazoù-kanañ. An dervezhioù gouestlet da c’hampionad eil ha trede rummad a zo bet dalc’het d’an 20 ha d’an 21 a viz mae. Laz-kanañ Kanerien ar Goëlo a zo deuet Kampion eil rummad. Degemeret e vo e rummad kentañ bloazh a zeu. Poent eo bremañ da lazoù-kanañ rummad kentañ en em gavout.\nGwalarn Uhel : Laz-kanañ Gwitalmeze a zo nevez erruet e rumad kentañ. Añvet kampion eil rummad warlene, chomet omp gant ur soñj mat goude selaou ar strollad. Met daoust-hag e c’hello al laz-kanañ mont dreist pasenn un tammig uhel a zo etre eil rummad ha rummad kentañ ? Daoust-hag e vo en e bleud awalac’h evit lakaat an arvesterien tañvañ e bloavezhioù a skiant-prenet ? Ur reizhañ da heuliañ a dost…\nMouezh Bro Konk & Kanerien sant Meryn : Dont a ra en-dro an daou laz-kanañ liammet evit lakaat ac’hanomp da zizoloiñ krouidigezh ar bloazh savet gant o rener, Jean-Yves Le Ven. Bep bloazh e vez kaset ganto un oberenn nevez a zegas atao ur spered disheñvel. Kuruis omp da selaoù oberenn ar bloazh !\nMouezh Paotred Breizh : Gant piv e c’hellfe bezañ didronet ar strollad paotred, kamapiond abaoe daou vloazh hag añvet peder gwech abaoe ar penn kentañ ? Deuet eo al laz-kanañ ur seurt lesennoù er vro, hag ivez eo deuet ur c’hannader sevenadur ar vro er maez Breizh. Dont a ra en-dro er bloazh-mañ o kinnig ur c’hrouidigezh bouilh kenañ !\nKan Awen Gant un heuliad tonioù iwerzhonek e oa aet an trede plas gant strollad merc’hed Brest warlene. Kinniget e vo er bloazh-mañ gant ar rener, Florian Desbans, ur c’hrouidigezh fromus c’hoazh. Spi a zo gantañ pikañ kalon an arvesterien ha lakaat kanerezh Kan Awen diskouezh holl arlivioù o mouezhioù kempouezhet. Da dañvañ…\nHekleo Gant plijadur e vo adkavet laz-kanañ Landerne klok, goude bezañ selaouet e stumm ur strolladig solisted warlene. Emichañs e vo touchet an dud gant an heuliad tonioù a vo kanet dindan renerezh Jean-Pol Kerjean, nevez e penn ar strollad. Al laz-kanañ deraouer un neubeut bloavezhioù-zo a zo graet mat o forjiñ e skiant-prenet, ha kavet e deut ur son, sin e anav.\nPaotred Pagan Paotred Ploneour-Trez a gano evit ar wech kentañ e rummad kentañ. Añvet int bet kampion eil rullad daou vloazh-zo, met kemeret o deus o amzer d’en em aozañ mat araog dont da goñkoùriñ e rummad kentañ. Gwellet a rimp ha mat eo bet an amzer dezho ha daoust hag al laz-kanañ bihan 15


Emgann Kergidu (romant) - Wikipedia\nEmgann Kergidu (romant)\nlevr gant Lan Inisan\nUr pennad diwar-benn ur romant eo hemañ. Ur pennad all zo diwar-benn an emgann c'hoarvezet e Kergidu. Sellit ouzh Emgann Kergidu.\nEmgann Kergidu zo anv ur romant skrivet e brezhoneg gant Lan Inizan e dibenn an XIXvet kantved. Kontet eo da vezañ ar c'hentañ romant brezhonek.\nAbaoe ma voe kavet ur romant koshoc'h diembann, Kastell Keryann Koadanskourr, e lavarer eo ar c'hentañ romant embannet e brezhoneg.\n2 Ar romant\n3 Mennozhioù an Aozour\n4 E galleg\n6 Awenet gant Emgann Kergidu\nEmbannet e oa bet Emgann Kergidu, evit ar wech kentañ, e ti Lefournier, e Brest e div lodenn. Al lodenn gentañ a oa deut er-maez e 1877 hag an eil e 1878.\nAdembannet eo bet e peurunvan gant Al Liamm e 1977.\nC'hwezek pennad a ya d'ober al levrenn gentañ :\nKENTA PENNAD — Kastel-Paol ha Landreger.\nEIL PENNAD — Ar skrab e kouent Sant-Aubin.\nTREDE PENNAD — Runveuzit e parrez Ploumagoar.\nPEVARE PENNAD — Plouaret ha Perros-Guiriek.\nPEMPED PENNAD — Loull ar Bouc'h, persoun intru Plouaret.\nC'HOUEC'HVED PENNAD — Loull ar Bouc'h e kraou ar moc'h. He varo e Bourbriak.\nSEIZVET PENNAD — Santez Berc'hed e Sant-Thegonnek.\nEIZVET PENNAD — Gouel MIRABEAU e kear Lesneven.\nNAOVET PENNAD — Konk-Leon.\nDEKVET PENNAD — Lokournan ha Porspoder.\nUNNEKVET PENNAD — Plougerne.\nDAOUZEKVET PENNAD — Plougouloum,— Sibiril,— Kleder,— Plouescat,— Guinevez,— Trelez.\nTRIZEKVET PENNAD — An tenna d'ar zort e Plabennec hag e Kastel.\nPEVARZEKVET PENNAD — Kergidu.\nPEMZEKVET PENNAD — Epad an emgann.\nC'HOUEZEKVET PENNAD — Goude an emgann,\ntra ma'z a trizek pennad hepken d'ober an eil levrenn :\nKENTA PENNAD — Trelaouenan. — Koajou Kermenguy\nEIL PENNAD — Keraouell\nTREDE PENNAD — Maner-al-Liorzou\nPEVARE PENNAD — Lanzeon\nPEMPET PENNAD — Trefalegen e Lanhouarne\nC'HUEC'HVET PENNAD — Tour Berven\nSEIZVET PENNAD — Taole. — Paolik ar Sant\nEIZVET PENNAD — Penn-an-Neac'h, e Plouenan. — An Aoutrou Gall. — An Aoutrou Coarigou.\nNAOVET PENNAD — Ar zoudard Fabian Croy.\nDEKVET PENNAD — An Aoutrou Branellec. — An Itroun Le Guen.\nUNNEKVET PENNAD — Anna ar Zant\nDAOUZEKVET PENNAD — Kere Pont-Eoun\nTRIZEKVET PENNAD — An Dour-Du ha Plougasnou.\nKontet eo ennañ troioù Yann Pennhorzh a gemeras perzh en emgann Kergidu, e Plougouloum, nepell diouzh Kastell-Paol, e 1793, a-enep soudarded ar Republik, renet gant ar jeneral Jean Baptiste Camille de Canclaux.\nPrezegennoù hir diwar-benn ar relijion zo el levr, met brezhoneg yac'h zo ivez, hag un oberenn a bouez eo evit studi ar yezh koulz ha hini an istor hag ar gevredigezh. Hiziv an deiz e vez kavet c'hoazh da vezañ studiet e program ar C'hapes/Kafep Brezhoneg.\nSetu ur skouer ma c'heller gwelet liv anat ar relijion gant an oberenn met war ar mesmes tro liv ur brezhoneg a-zoare :\nLevrenn gentañ/Pajenn 101 :\n"leac'h ma ne vezo ket klasket. N'eus forz, ne\nket kals nec'het gant kement-se, rak ar pez a\nrank da ober herrio a ranke da ober deac'h :\nEur belek katolik a zo eun evn guenn ervad;\nHerrio 'ma el lannek, varc'hoaz e vo er c'hoad;\nDisul enn eun neiz pick, dilun enn eun neiz bran,\nHag el leac'h ma tebr lein ne zebr nep tro he goan."\nMennozhioù an AozourAozañ\nAn oberenn Emgann Kergidu ouzhpenn bezañ ul levr o kontañ ul lod eus Istor Breizh a zo ivez ha dreist-holl un digarez gant Lan Inizan da brezegenniñ ha klask kenteliañ hervez e soñj tud e amzer awenet dre un istor dammwir. Evit an Aozour ez eo rannet etre zaou ar gevredigezh en amzer ar Reveulzi C'hall en Breizh: en un tu an dud a vat a-enep d'ar Reveulzi hag en tu all an dud a fall a sav a-du gant ar Reveulzi. Pe gwenn pe du ez eo ar bed, ha n'eus ket tud a vez kavet en entremar pe diseblant dirak an darvoudoù. an tudennoù a-du gant savboent an Aozour a zo dre ret tud disi: Kalonek int, tost ouzh o familh, leal da Zoue hag eeun en ho puhez, o kaout resped evit tud an noblañs hag an dud pinvidik hag ar re-se o tifenn ha magañ ar re munut. Dreist-holl e vezo kavet amañ tud an arvor ha tud war ar maez. An dud a-enep mennozhioù an Aozour a zo dre ret bernioù si anezho: trubard, mezvierien, laer, lezirek, feuls ha digred. Lar a ra anezho an Aozour ez int evel dislonket gant an ifern ha gant an diaoul.\nLevrenn gentañ/Pajenn 88 : "C'houi, paotred iaouank an amzer zo breman, hoc'h euz kement a skiant var ho meno abalamour m'eo touz ho penn, abalamour ma ouzoc'h mont aliesoc'h d'ar c'hafeou eget da gofez, daoust ha c'houi o piche great guell eget na rea an dud iaouank euz va amzer-me, ne c'houient, an darnvuian, na skriva na lenn ?"\nPajenn 94 : "A veac'h eur stereden en em zispak eur veach enn amzer evit diskouez e peleac'h eman ti an Aoutrou Doue."\nPajenn 97 : "Ploumanac'hiz koz a c'houie selaou ho beleien, heuilla lezen Doue ha beza tud vad, leal hag eeun. Ar re zo brema siouaz ! o deuz chenchet giz."\nPa z'eo embannet Emgann Kergidu evit ar wech kentañ ez eo ur mare a drubuilh da geñver plas an Iliz er gevredigezh C'hall. An Aozour Lan Inizan a implij e zonezon a gonter evit klask broudañ pobl Breizh Izel hag ar beizanted dreist-holl da vont gant enebiñ ar Republik C'hall ha da zifenn Breizh hag an Iliz. Dre hanterenn an Haroz Yann Pennhorzh e vez graet kement-mañ.\nAdkavet e vez ivez buhez ar skrivagner hag e savboentoù personel e maez ar bolitikerezh hag ar relijion dre meur a wech en oberenn na pa gomz d'eus ar Brusianed dizabeg en oberenn Emgann Kergidu pe pa sav ar goaz war al labourerien-kër mezvierien daonet ha feneant kement-mod.\nLa bataille de Kerguidu et autres événements survenus en Basse-Bretagne pendant la Révolution, troet gant Yves Le Berre, embannet gant an Éditions Robert Laffont e Pariz, e 1977.\nRafael Urien, "Emgann Kergidu : eus al Lennegezh d'an Istor", Aber 22 (Goañv 2005), p. 514-556\nSellet er Wikimammenn : Emgann Kergidu (embannadur 1902).\nAwenet gant Emgann KergiduAozañ\nAbadenn radio war Radio Breizh eskemmoù istorel war emgann Kergidu Echu gant mojenn Emgann Kergidu\nFilmig sonerezh gant Brieg Guerveno kanaouenn Emgann Kergidu [Brieg guervenno war al leurenn Bali Breizh]\nBarzhoneg gant Bernez Tangi Emgann Kergidu [lyrikline Bernez Tangi]\nLec'hienn an deskadurezh-stad program ar C'hafep/Kapes 2015 [Lec'hienn an deskadurezh-stad C'hall evit ar C'hapes/Kafep 2015]\nStudiadenn gant René Galand Wellesley College "Histoire et Idéologie: Emgann Kergidu Traduit de Reun ar C’halan, "Istor ha kealoniezh : Emgann Kergidu", Al Liamm, no 286 (1994), pp.361-383." []\nEmgann Kergidu el lec'hienn Gallica.\nAdtapet diwar « https://br.wikipedia.org/w/index.php?title=Emgann_Kergidu_(romant)&oldid=1889884 »\nDernière modification le 14 Kzu 2020, à 08:20\nKemmoù diwezhañ degaset d'ar bajenn-mañ d'an 14 Kzu 2020, da 08:20.


AN TI KRAMPOUEZH « LA SALAMANDRE » - BAYE\nKrampouezh gwinizh e Breizh Izel (e kornôg al ledenez) pe galetez gwinizh-du e Breizh Uhel (Bro c’hallo). Gwechall e vezent debret gant peizanted a lakaent warno amann-sal pe c’hoazh ur vi nemetken… Hiziv e vez debret ar c’hrampouezh hag ar galetez gant vioù, kig morzhed-hoc’h, anduilh, keuz pe c’hoazh sukr pe kaotigell. Lipous e vezont debret a-gevret gant ur chopinad sistr pe laezh-trenk, laezh dibar a Vreizh, un tamm go (Diforc’h a vez graet etre ar c’hrampouezh fardet gant gwinizh hag ar re fardet gant gwinizh-du). Dre vras e lakaer boued-dous war ar c’hrampouezh gwinizh, boued-sall war ar c’hrampouezh gwinizh-du.\nGouel ar Gouloù a vez lidet d’an 2 a viz C’hwevrer. E-barzh kalon ar re vihan hag ar re vras eo gouel vras ar c’hampouezh an devezh-se ! Ur blaz ispisial a zo gant ar Chandelour, blaz ar c’hrampouezh a vez fardet gant ar familh, ar vignoned. Da biv eo da dripal ar grampouezhenn gant un arzorn mibin, da dreiñ ar balarenn gant an dorn dehou o terc’hel ur pezh aour gant an dorn kleiz ? Arabat d’ar pezh kouezhañ na pegañ ouzh ar sel. Dont a-benn a zegas eürusted hervez al lavar. Den ebet ne gred, met pep hini a glask peogwir ma teuer a-benn, morse ne vanker a arc’hant ar bloavezh-pad. Mont a ra pell ar brizhkredenn.\nOuzhpenn tripal ar grampouezhenn gentañ gant ur pezh aour e veze rollet en-dro dezhi. Ar pakadig a veze douget gant ar familh a-bezh pa veze prosesion ha lakaet e veze a-us armel kambr hini koshañ an tiad evit mirout outi da louediñ. Bruzhunailhoù krampouezhenn ar bloaz paseet a veze dastumet hag ar pezh roet d’ar paour kentañ a dremene. E-touez Akadian Enezenn-Priñs-Edouard e veze aozet ur gest evit sikour tud paour ar barrez. Kavet e vez e Bei un ti-krampouezh breizhat gant ur voger mein.\n(troidigezh eus ur pennad bet embannet e Ouest France)\nPell-zo e oa, a-raok na brenfe Gaby Limbour hag he gwaz an ti evit digeriñ ur c’hozhkailhoù, deuet da vezañ hiziv un « ti-krampouezh-diskouezva. Un dismantr e oa. Adnevesaet eo bet penn-da-benn ganeomp ».


Karl Voal - Wikipedia\n(Adkaset eus Charlez ar Moal)\nImpalaer ar C'hornôg e 875 ha roue Bro-C'hall (Francia occidentalis) e oa Karl II, pe Karl ar Moal, pe Charlez ar Moal, pe Karl Voal, ganet e 823 e Frankfurt am Main ha marvet e 877 en Avrieux. Mab e oa d'an impalaer Loeiz an Deol ha da Judit Bavaria, trede pried Loeiz. Met tri breur henañ en doa, bugale Irmingard Hespengau, hag ar re-se ne oant evit gouzañv e vije rannet an impalaeriezh e peder lodenn. A-benn ar fin, goude emgannañ enep dezho a-hed ar bloavezhioù e c'hounezas Karl an uhelgarg e diwezh e vuhez. E Breizh e voe trec'het gant ar Vrezhoned renet gant Nevenoe e 845 ha gant Erispoe e Jengland.\nPa oa bihan e klaskas e vreudeur lakaat o c'hrabanoù warnañ ha war e vamm, Judit. Da gentañ e voent kounnaret o welout e oa bet roet an titl a roue Alamagn (Alemenia e latin) dezhañ pa ne oa nemet 4 bloaz. Goude-se pa voe roet hini roue Akwitania dezhañ e 838 pa oa 15 vloaz. Goude marv o zad e voe gwashoc'h an tabut etre ar vreudeur. Met pa glaske Lotar Iañ, ar breur henañ, skarzhañ ar re all eus an uhelgarg e savas Karl un emglev gant Loeiz a Alamagn hag e oe trec'h an daou asamblez e Fontenoy-en-Puisaye (841). Diwar feur-emglev Verdun sinet e 843 e asantas an tri breur e vije rannet an impalaeriezh e teir rouantelezh :\ngant Lotar Iañ ez eas Frankia kreiz (Francia mediana), eus aodoù Mor an Hanternoz betek kreisteiz Italia ;\ngant Loeiz a Alamagn ez eas Frankia ar Reter (Francia orientalis) da lavaret eo ar Germania a zeuio da vezañ Alamagn war-lerc'h,\ngant Karl II (lesanvet ar Moal) ez eas Frankia ar C'hornôg (Francia occidentalis) a zeuio da vezañ Bro-C'hall\nOuzh e rouantelezh e stagas Provañs ha (dre aloubiñ pe dre hêrezh), met reiñ a rankas ul lodenn eus Lotaringia da Loeiz dre feur-emglev Mersen.\nEtre 856 ha 861 e c'houzañvas e rouantelezh meur a aloubadenn diwar an Normanned ken e kavas gwelloc'h kas anezho da vont pelloc'h dre profoù arc'hant eget bountañ anezho kuit. Diwar an abeg-mann e zigargas Charlez bodadeg e wazhourien eus e uhelgarg e 856, met e adkemeras ar garg gant harp an eskibien.\nE 865 pa varvas Loter II, mab Loter e oe rannet Bro-Loter etre Bro-C'hall hag Alamagn adarre.\nE 875 e oe kurunennet Charlez II evel impalaer gant ar Pab Yann III war-lerc'h Loeiz II a Italia, mab henañ da Loter. Pa varvas e hantervreur, Loeiz a Alamagn, e 876, e aloubas Karl lodenn gornôg Bro-Loter, met trec'h e oe warnañ gant al lu bras kaset gant e nized (emgann Andernac'h e-kichen Koblenz, 876).\nP'e doa kemeret dre laeroñsi an Akitania d'e eontr, Pepin II Akitania, e tleas ober ar brezel dezhañ meur a wech.\nE 877 ec'h embannas e Quierzy ma vije legadet ar c'hontelezhioù dre hêrezh ha dre-se e krogas amzer ar c'hladdalc'helezh. Goude-se ez eas da Italia da zifenn ar Pab Yann II taget gant an Arabed, met kevout a reas e klaske Karloman, mab da Loeiz a Alamagn, aloubiñ Bro-C'hall. Mervel a reas d'ar 6 a viz Here 877 pa oa o treuziñ an Alpoù e kêriadenn Brios (Avrieux hiziv). A-hervez e vije bet lazhet an impalaer gant un ampoezon roet dezhañ gant e vezeg.\n↑ Bulletin de la société académique de Brest, Deuxième série, Tome XX, 1894-1895. Brest, 1895. « Maro ar Roue Morvan » gant Ch. Gwennou, p. 464. « Kenteliou ann Istor », p. 470.\n↑ Louis Élégoët, Istor Breizh, RES, 1999, p. 55b.\n↑ « Emgann Jengland e 851 » gant Noël-Yves Tonnerre, lakaet e brezhoneg gant Kuzul ar Brezhoneg.\nLoeiz an Deol Rouaned ar Franked\n843 – 877 War e lerc'h:\nLoeiz II Impalaer ar C'hornôg\n875 – 877 War e lerc'h:\nKarl III an Tev\nAdtapet diwar « https://br.wikipedia.org/w/index.php?title=Karl_Voal&oldid=1890383 »\nImpalaered ar C'hornôg\nIstor Bro-C'hall en IXvet kantved\nRouaned ar Franked\nKemmoù diwezhañ degaset d'ar bajenn-mañ d'an 22 Kzu 2020, da 00:10.


Traoñienn Aran : diforc'h etre ar stummoù - Wikipedia\nTraoñienn Aran : diforc'h etre ar stummoù\nTraoñienn Aran (kemmañ)\nStumm eus an 20 Gwe 2014 da 16:31\n3 okted ouzhpennet , 7 vloaz zo\nStumm eus an 4 Ebr 2014 da 11:45 (kemmañ)\nJiròni B. (kaozeal | degasadennoù)\nStumm eus an 20 Gwe 2014 da 16:31 (kemmañ) (dizober)\nDAucun résumé des modifications\n'''Traoñienn Aran''' (''Val d'Aran'' anv ofisiel [[okitanek]], ''Vall d'Aran'' e [[katalaneg]]) zo un draoñienn eus ar [[Pireneoù]] a zo stag ouzh [[Spagn]], e korn gwalarn [[Generalitat de Catalunya|Katalonia ar C'hreisteiz]]. E-kreiz aradennad ar Pireneoù emañ ha drezi e tremen ar stêr [[Garona]]. Unan eus [[traoñienn]]où uhelañ ar Pireneoù eo (un drederenn eus an tolead zo a-us da 2.000 metr a-us ar mor), ha bez’ eo an tamm nemetañ eus [[Generalitat de Catalunya|Katalonia ar C'hreisteiz]] zo war kostez hanternoz ar menezioù-se, da lavaret eo al lodenn nemetañ eus Katalonia a red he dourioù war-zu an hanternoz ha war-zu ar [[Mor Atlantel]]. Troc’het eo diouzh ar peurrest eus stad Spagn gant menezioù uhel ha n’int treuzet nemet gant daou hent : un ode war an uhel hag un tunnel dindan torosennad ar [[Maladeta]]. Toullet e voe un tunnel kentañ dindan renad [[Francisco Franco|Franco]], e [], ha nevez zo e oa bet digoret unan nevez en e lec’h. An ode a vez stanket alies gant an [[erc'h]] e-pad ar [[goañv]]. Abalamour da se eo bet diaes e-pad pell an darempredoù etre an draoñienn ha kreisteiz ar Pireneoù. Aesoc’hik e oa al liammoù gant an hanternoz, pa ne oa nemet diskenn a-hed ar stêr Garona da ober.\nUnan eus [[komark]]où Katalonia eo, kelc’hiet gant stad [[Frañs]] en hanternoz, [[Aragon]] er mervent, ha ''comarques'' katalan [[Alta Ribagorça]] ha [[Pallars Sobirà]] er c’hreisteiz hag er reter. Poblet e oa an draoñienn gant 9.219 a annezidi e []. [[Vielha]] eo kêr-benn an tolead..\n== Yezh ==\nEr [[Krennamzer|Grennamzer]] e oa stag parrezioù Traoñienn Aran ouzh eskopti [[Sant Bertrand de Comenge]], zo ur gêr un tamm pelloc’h en hanternoz ha bremañ er Stad C’hall. Ul lodenn eus an eskopti-se e chomas an draoñienn betek []. Met er Grennamzer ivez e oa an draoñienn e dalc’h aotrouien eus an diavaez, a-bep-eil konted [[Bigorra]], konted [[Comenge]], konted eus Katalonia pe rouaned [[Aragon]]. Meur a wech e voe staget ouzh kurunenn Aragon (e 1067, e 1312…). E 1512 e voe adstaget da vat ouzh [[rouantelezh Aragon]], a oa neuze un tamm eus rouantelezh nevez Spagn.\nAloubet e voe an draoñienn gant ar C’hallaoued etre 1808 ha 1815 hag un tamm eus an departamant [[Haute-Garonne]] e voe neuze (arondisamant [[Sent Gaudenç]]).\nE dibenn renad [[Francisco Franco]] e voe adsavet ensavadurioù emren an draoñienn. D’ar 26 a viz Gouere [] en em vodas dilennidi ha pennadurezhioù ar vro da grouiñ ar Bodad evit adsevel ensavadurioù istorel Traoñienn Aran.\nAdtapet diwar « https://br.wikipedia.org/wiki/Dibar:MobileDiff/1592591 »